
ORION 

Napisao Juraj Golubić (Zagreb) 
Sa 4 slike 


Duge su zimske noći; darežljivo nam pokazuju ures svojega ne¬ 
ba. Čini se, kao da. su zimi zvijezde sjajnije, kao da žele svojim svi¬ 
jetlom naknaditi svjetlost Sunca, koje u to doba malo vidimo, ali ne 
mogu, pa nam se pričinjaju bliže, da bar tako naknade taj gubitak. 
Raznoliko su porazbacane po nebeskom svodu, no na njemu postoji 
jedan kraj, u kojem su se sakupile sve one ponajljepše. To je kraj 
oko Oriona. 

. . Y eć nekoliko tisuća godina promatraju ljudi to golemo zviježđe 

1 se » k a ko je moguće, da su se baš u tom dijelu neba sakupile 

najljepše zvijezde. Nekoliko tisuća godina je upravljao čovjek svoj 
pogled u svemirske daljine i pitao zvijezde, odakle su, što su i kamo 
žele; baš kao št 0 je pitao i putnika, kad bi ga sreo. Nije dobio odgo¬ 
vora! A zvijezde su ipak govorile, one su slale svoje glasnike, zrake 
svijetla, diljem čitavog svemira, samo ih čovjek nije razumio. Ipak, 
nije tome davno, da su se pojavili ljudi, koji su spoznali, kako se či¬ 
taju poruke zvijezda i od toga vremena je odgonetnuto mnogo tajna. 

A °d onih vremena, kada ljudi još nijesu razumijevali govor zvi¬ 
jezda, preostaše nam priče. Koliko je sjajnija bila koja nebeska po¬ 
java, toliko je više pobudila ljudski um, toliko je više vjerovanja ve¬ 
zano uz nju. 

Grčka mitologija spominje Oriona na nekoliko mjesta. Jednom 
je on lovac, koji je zaljubljen u Plejade. Pet godina ih progoni svojom 
ljubavlju, a nato ih bogovi pretvore u golubice i smjeste medju zvi¬ 
jezde. Homer spominje, da je u Oriona bila zaljubljena Aurora, pa 
ga je na otoku Ortygiji ubila Diana, jer su mu bogovi bili zavidni. 
Nato prenesoše bogovi mrtvoga lovca zajedno s njegovim psom na 
nebo. Jedna stara grčka priča spominje, da je Orion pastir, čije ovce 
su zvijezde. 

No mnogi narodi su tu nebesku sliku tumačili sasvim drugačije. 
Bilo je naroda, za koje to zviježđe nije pretstavljalo nikakvo živo bi¬ 
će, već mrtvu stvar. Tako su u početku srednjega vijeka Nijemci 
vidjeli u njemu sliku pluga, Jakobov štap, ili Marijinu preslicu. A 
ostali su narodi vidjeli u njemu štap, toljagu ili biskupski štap. Kolike 
li razlike izmedju grčkoga duha, i primitivnih predodžbi Evropljanina 
na početku srednjega vijeka! Slaveni su naročitu pažnju obratili na 
one tri zvijezde u »pasu Orionovu«, pa su tumačili, da su to tri pu¬ 
poljka, ali po nekima i štap stare žene. Najčešće su evropski narodi 
vidjeli u tome liku štap, a zatim su kao vlasnika toga štapa imeno¬ 
vali koje lice iz staroga ili novoga zavjeta. 

U našim su se krajevima (naročito u Lici) pastiri navikli po 

Orionu suditi, koje je doba noći i često ćete ih čuti, gdje kažu: »Rano 
je, još nisu ni štapi izašli.« 

Ima naroda, koji su u Orionu vidjeli životinjski lik. Tako ga No- 
hava-Indijanci drže za neku vrst brdske ovce, a Bororo pleme za 
vrst Jabuti-kornjače ili za kajmana. Bušmani se pokazuju mnogo 
praktičnijima, jer vide odmah tri kornjače, koje su već ulovljene i 
obješene na štap. Za Hotentote su to tri zebre, koje se nalaze u bi¬ 
jegu. 



SI. 1. Kako vidimo Orion (Uzelo iz A. Niklilschek »Die Slemvvarl-e fiir Jedermann«), 

Danas nismo u stanju utvrditi, koji su pradavni smisao nalazili 
stari narodi u Orionu, kao ni to, koliko su zvijezda prvotno brojili u 
tu konstelaciju. Ali već sama grupacija zvijezda, osobito u prolazu 
meridijanom, daje dojam diva, na kome se jasno raspoznaju pas i ra¬ 
mena, a zvijezda Rigel vrlo dobro markira nogu. To se dade razaznati 
i bez velike fantazije. Tek u glavi i jednoj nozi zamišljenog lika Ori- 
onova su zvijezde vrlo slaba sjaja, pa nas zato mnoge priče obavješta¬ 
vaju o divu bez glave, o slijepom ili ćoravom divu, kao i o tome, da 
je taj div šepav, da ima samo dio noge, ili da je uopće bez nje. Koliko 

bismo tu morali konstatirati nestašicu fantazije, toliko moramo pri¬ 
znati, da je na drugoj strani ima često i previše; E w e r vidi ća i to, 
da je Orionov trbuh tetoviran. 

Narod je naročito zapazio već prije spomenute tri zvijezde, pa 
vidi u njima sveta tri kralja, tri Marije, tri drvosječe, tri ciganke itd. 
Kod primitivnih najroda ulaze još amo tri žene diva ili tri udovice. 



SI. 2. Glavne zvijezde Oriona (Uzelo iz A. Niklilschek „Die Sternwarle fur Jedermann'). 

Australski narodi vjeruju, da su to mladi ljudi, koji plešu, mladi lovci, 
koji se žele svidjeti Plejadama, mladići sa vijencem od cvijeća, ili čo¬ 
vjek i dječak u čamcu. 

Mit o kljastom čovjeku dolazi do izražaja u Guayani. Kljasti 
Serikoai progoni svoju nevjernu ženu i njena ljubavnika, te tako 

Orion 


dolazi na kraj svijeta. No oni su već pobjegli na nebeski svod. Muž 
natisne za njima i tamo su, kako i sami vidimo, još i danas. 

To su priče. Naravno, one sa stvarnošću nemaju ništa zajedničko¬ 
ga, ali su najbolji svjedoci, da je čovjek uvijek upravljao svoje oči 
prema zvjezdanom nebu, da je uvijek želio, ma na koji način razrije¬ 
šiti tajne neba. To mu je napokon djelomice i uspjelo. I baš je zvi- 
ježđje Oriona mnogo pridonijelo razumijevanju nebeskih pojava. 

Na tom dijelu neba spušta se Kumovska Slama prema horizontu, 
a jedine su svijetle zvijezde (osim Orionovih) Sirius i Procyon. Iznad 
Oriona se nalaze sjajne zvijezde Blizanaca i Bika, ali uz horizont za¬ 
uzimaju golem prostor zviježđa Jednoroga i Rijeke Eridan, koja sa¬ 
stoje iz samih sitnih zvjezdica. Zviježđa Zeca i Goluba ispod Oriona 
također nemaju jačih zvijezda, a najčešće se gube u maglama nađ 
horizontom. Tako sjajne zvijezde Orionove dobivaju na svojoj ljepoti 
još više. Te zvijezde, ne samo da se naročito ističu svojim sjajem, već 
je i njihov međusobni položaj takav, kao da ih je netko s naročitim 
ukusom poredao jednu do druge. Dvije od njih brojimo među dva¬ 
deset najsjajnijih zvijezda na našem nebu, a druge četiri po sjaju tek 
malo zaostaju iza njih. 

Slika 1 je amaterska fotografija toga dijela neba. Snimana je bez 
posebnih pomagala, jedino pomoću fotografskog aparata. Jedan po¬ 
gled na tu sliku je dovoljan, da nas uvjeri, koliko je fotografska ploča 
osjetljivija od čovječjega oka. Glavne zvijezde su prikazane na slici 
2 a i p, ili kako ih još zovu Betelgeuze i Rigel. One su dvije najsjaj¬ 
nije zvijezde, dok su one četiri manjega sjaja redom g, e, 5 i 7. Na 
jednom mjestu je slika Orionova nešto nejasna. Tu se okupilo mno¬ 
go zvijezda u jednu hrpu; čovjeka obuzima želja, da rastavi te zvi¬ 
jezde, da ih razluči jednu od druge i tako jasnije vidi, što je to tamo* 
No prostim okom to ne ide! Tajna se rješava tek u dalekozoru. 

Naša treća slika će nam možda tek slabo dočarati osjećaj, koji 
obuzme čovjeka, kad uperi svoj dalekozor na kraj oko ft Oriona. Prvi 
motritelji govore o usijanom plinu, a tek kasnije se pokazalo, da to 
ne odgovara stvarnosti. Svakako je pred nama ogromna masa mate¬ 
rije sasvim nepravilna oblika. Priroda te materije se nije dala odre¬ 
diti niti dalekozorom, — trebalo je primijeniti još jednu noviju tekovi¬ 
nu fizike, — spektroskop, i tada se došlo do rezultata. Pokazalo se, 
da maglica u Orionu daje emisioni spektar, te da prema tome izmedju 
njenih molekula ne postoje čvrste veze. A to je karakteristično za 
plin. Kad se ispitivalo, kojim plinovima pripadaju linije, koje su se vi¬ 
djele u spektroskopu, našlo se, da su najbolje zastupani vodik i helij. 
Za helij se uopće nije ni znalo tako dugo, dok ga nije odao spektar 
Sunčaj na Zemlji je iza toga bio zaista i pronađen. U doba, kad su 
se ispitivali spektri plinovitih maglica, mislilo se, da prirodoslovci 
stoje ponovo pred jednim sličnim problemom. Naime viđene su spek- 
tralne linije, koje fizičari nisu mogli pripisati niti jednom dotad pozna¬ 
tome elementu. Mnogi su bili uvjereni, da je time pronađen jedan nov 
elemenat, koji na Zemlji ili ne postoji, ili pak dolazi u tako malenim 
količinama,^ da ga dotad još nitko nije mogao opaziti. »Novi« eleme¬ 
nat je dobio ime nebulium i službenu oznaku Nu. Ali tu je nastao 

preokret. 1927 je J. S. Browenu uspjelo pokazati, da te linije pri¬ 
padaju kisiku i ugljiku, koji su u visokom stepenu jonizirani (tj. nji¬ 
hovi atomi su izgubili nekoliko elektrona). Osim toga, da s e tamo 
ti elementi nalaze u posebnim prilikama, koje su tako donekle izmi¬ 
jenile izgled karakterističnih linija. Takve prilike, koje sebi na Zem¬ 
lji izvan laboratorija ne možemo ni zamisliti, potpuno su lako mogu¬ 
ća u maglicama, jer se tamo radi o sasvim drugačijim fizikalnim pri¬ 
likama (na pr. veoma mala gustoća materije). 

No spektar nekog nebeskog tijela ne odaje nam samo kemijski 
sastav toga tijela, već nam odaje i to, da li se to tijelo u prostoru 



SI. 3. Velika maglica u Orionu (Uzeto iz Oswald Thomas »Aslronomie«). 

giblje. Šta više, u nekim slučajevima se dade odrediti ća i to, koli¬ 
kom brzinom tijelo rotira i oko koje osovine, a kod tijela takve fizi¬ 
kalne naravi, kao što su maglice, možemo iz spektroskopa očitati, 
kakva su gibanja unutar same maglice. A sve se to dade odrediti 
pomoću primjene Dopplerova principa. 

Statističkim metodama se došlo do zaključka, da je velika magli¬ 
ca u Orionu udaljena od nas 900 godina svjetlosti. To je broj, a neku 
predočbu toga ne možemo imati. Isto bismo tako mogli navesti dimen¬ 
zije te maglice (iako samo teoretski, jer zapravo nema oštro određe¬ 
nih granica), no i to bi bili brojevi, koji ne bi inače imali nikakvo zna- 
Čenje, jer daleko prelaze naše shvaćanje. Utvrđeno je, da se ta ma- 

glica od nas udaljuje brzinom od 17 kilometara u sekundi. Isto je ta¬ 
ko utvrđeno, da materija unutar maglice nije na miru, već da se ne¬ 
pravilno giblje. 

Da se odgovori na pitanje, otkud maglici svijetlo; šalje li ona u 
prostor vlastito svijetlo ili uzajmljeno, trebalo je poduzeti posebna i 
veoma opširna istraživanja, S 1 i p h e r je zato spektrografski istražio 
cijelu okolinu Oriona i došao do ovih rezultata ; 

Maglica u Orionu pokazuje slabi kontinuirani spektar. Linije 
apsorpcije ne dolaze, već su zamijenjene linijama emisije. No sje¬ 
verno od nje se nalazi jedna duga Orionova maglica (NGC, 1982), koja 
pokazuje i linije apsorpcije, čiji intenzitet varira nezavisno o intenzi¬ 
tetu linija emisije. Ovaj pojav se ponavlja u mnogo jačoj mjeri kod 
NGC, 1977, a NGC. 2068, koja je najdalje od velike Orionove magli¬ 
ce, pokazuje potpuni spektar B zvijezde. Jasno je, da ta maglica svi¬ 
jetli tako, da reflektira svijetlo, koje je primila od okolnih zvijezda. 
Dakle smo od najsjajnijeg dijela maglice došli do onoga, koji još 
reflektira dobiveno svijetlo. No maglica se prostire i dalje, — ona 
absorbira svijetlo zvijezda, koje su iza nje i očituje se još jedino u 
tome, da na tom mjestu vidimo prostor bez zvijezda — tamni oblak. 
Jedno takvo mjesto u zviježđu Oriona nam pokazuje slika 4. Maglicu 
u Orionu je potanko ispitao B o n d. Izdao je o njoj čitavu knjigu. 

Najsjajnija zvijezda Oriona je Betelgeuze ( a j. Ta zvijezda mije¬ 
nja svoj sjaj vrlo nepravilno. U maksimumu sjaja je prividne veličine 
0,1, a kad joj je sjaj najslabiji, sja kao zvijezda prve veličine. Astro¬ 
nomi kažu, da je ta zvijezda spektralnog tipa Ma, što znači, da njen 
spektar upravo obiluje linijama i vrpcama, medju kojima se osobito 
ističu linije titanova monoksida. To je zvijezda u poodmakloj dobi; 
starija je od Sunca, 

Rigel (P Oriona) je po sjaju slabiji od Betelgeuze, premda je ne¬ 
kad bio jačega sjaja. No još uvijek ga brojimo među dvadeset naj¬ 
sjajnijih zvijezda našega neba. Spektralni tip za Rigel je B; odaje 
mladu zvijezdu u punoj snazi (mlađu od Sunca). Glavne sastojine na 
površini su vodik i helij. Osim toga spektar ove zvijezde pokazuje i 
neke osobitosti. Sve tri zvijezde u pasu Oriona pokazuju isti spektar 
kao i Rigel, tek se čini, da su još mlađe od njega. One su druge pri¬ 
vidne veličine, a imaju i svoja posebna imena; za C Mintaka, £ Alni- 
lam, dok zvijezda 3 za čudo nema svoje posebno ime. Ova imena su 
arapskog podrijetla. Četvrta zvijezda druge veličine je y ili Bellatrix; 
istih fizikalnih osobina kao i prijašnje. Po Wienovu zakonu se dade 
ocijeniti i temperatura na površini zvijezde, pa je za Orionove zvi¬ 
jezde na taj način nađeno; 

a Oriona .... 3.400° s Oriona . 10.000° 

P 11 . 13.000° c i. . 10.000° 


7 .. 15.200° x .. 12.800° 

* „ . 19.700° Sunce. 6.000° 


računano od apsolutne ništice (= —273° C). 
Masa Rigela se cijeni na 50, a masa Betelgeuze na 30 masa 
Sunca. Ovi brojevi nisu sasvim sigurni. Sve zvijezde Oriona daju 
naslutiti, da su međusobno srodne. To se zaključuje iz njihovih 

gibanja na nebeskom svodu, a u koliko spadaju među promjenljive 
zvijezde, to sve mijenjaju svoj sjaj vrlo nepravilno. Ipak se mogu po¬ 
dijeliti u dva tipa. Prvi sadržava zvijezde crvene boj'e (Betelgeuze); 
kod onih su promjene sjaja malene. Ostale pokazuju u svojim pro¬ 
mjenama veće amplitude, ali su te promjene isto toliko nepravilne kao 
i kod prvoga tipa. 



SI. 4. Tamni oblak u Orionu (Uzete) iz George H. Lufz ond W. T. Olcoft »Marvels of fhe universe«). 


Svijet za sebe je šesterostruka zvijezda Čudno je, i možda ne 
baš sasvim fizikalnog uzroka, da se nalazi u najvećoj! blizini maglice. 
Prosto oko je vidi kao zvijezdu treće prividne veličine, a samo van- 
redno oštro oko će opaziti, da se tu zapravo radi o dvije zvijezde. 

Fenološke stanice po našim srednjim školama 

Slabiji dalekozori pokazuju četiri (trapez u Orionu), a jači šest kom¬ 
ponenata. Treću i četvrtu komponentu su pronašli Huygens i 
C as sini; daljnje komponente je pronašao Struve. Nebeska me¬ 
hanika nas uči, kako se giblju dvije zvijezde, ako podliježu samo me¬ 
đusobnoj privlačnoj sili. Ta ista nauka nas uči dalje, da je uz tri 
tijela gibanje mnogo složenije, rješenja su tu (ona, do kojih smo do¬ 
šli) već jako specialna. Šest zvijezda, od kojih niti jedna valjda nema 
masu, koju bismo mogli zanemariti, imamo pred očima, kad na tele- 
skopu gledamo * Oriona. Matematika još nije u stanju svojim da¬ 
našnjim aparatom riješiti taj problem (potpuno rješenje nema još ni 
za tri tijela). 

Čudno nam izgledaju putevi nebeskih tijela, a moramo se sjetiti, 
da je ovo samo maleni dio bogatstva, kojima obiluje lijepi Orion. 
Velik je broj zvijezda, što ih sadržava ta konstelacija. Svaka nam 
od njih šalje svijetlo, svaka nam priča svoju povijest. Sitan nam izgle¬ 
da naš vijek prema tim divovima. Pa zar je onda čudno, da čovjek 
i danas, kao i nekad, traži svoje smirenje, gledajući u daleko, zvje¬ 
zdano nebo? ... 


FENOLOŠKE STANICE PO NAŠIM SREDNJIM ŠKOLAMA 

Napisao Milajn Kamati i(Nova Gradiška) 

Fenologija je veoma stara znanost, samo joj ljudi nisu odmah dali 
posebno ime. To je nauka, kojoj je zadaća da promatra, bilježi i tu- 
ma ^ls Ve periodične promjene u biljnom i životinjskom svijetu- 

Narod, koji je tako usko vezan za zemlju, koja ga hrani, pratio 
je od vajkada sav ovaj tok razvoja svekolike prirode po svojim šu¬ 
mama, poljima, livadama i vrtovima, pa mu nije ostalo nikako neza* 
P^en ° 1 da sav taj periodicitet, kakogod je osnovah. na nekom, redo¬ 
slijedu, ipak nije svake godine baš posve jednak. Proljeće se jedne 
godine nešto ranije javlja sa svim svojim karakterističkim vjesnicima, 
dok iduće godine opet znatno kasni. Kakve su razlike sa proljećem, 
takve su i sa ostalim godišnjim dobama. Sve te pojave zanimaju već 
dugo i ozbiljno prirodopisce, koji kušaju, na osnovi brojnih sustav¬ 
nih fenoloških opažanja, naći uzroke svim tim promjenama. Vrlo je 
/brzo bilo dokazano, da između živih stvorova i njihove okoline po- 
stoji i te kakva zavisnost. Nastupe li kakve promjene u okolišu, za- 
pažaju se odmah i promjene u životinjstvu i biljarstvu toga j kraja. 

Fenologija povukla je uskoro, uz prirodopisce, u kolo svojih su¬ 
radnika i gospodare, koji su uvidjeli, da je mnogo toga ovdje, što je 
i za njih i od te kakva interesa. Zato su napredni narodi, baš u inte¬ 
resu narodnog gospodarstva, osnovali stalne fenološke stanice, koje 
iz godine u godinu, preko svojih brojnih suradnika iz najrazličitijih 
mjesta, sabiraju opažanja. Ovakva suradnja sama je po sebi dosta 
lagan posao. Suradnik treba biti u prvom redu točan i savjestan. Od 
centrale dobije raznovrsne tiskanice, u kojima su već označene one 


biljke i životinje, koje treba opažati, pa promatralac unosi u odre¬ 
đene rubrike samo datume i, eventualno, kratak komentar, koliko bi 

ovaj bio potreban. Na osnovi ovako — kroz niz godina _ sabrane 

građe slažu se veoma zanimljive i važne fenološke karte. U tu svrhu 
odredi se oveći kompleks, na kojemu se kroz odulji niz godina! pro¬ 
matrao na pr. početak cvatnje koje biljke (vrbe, ive, drijenka, jorgo- 
vana ili si.). Sva ona mjesta, u kojima dotična biljka u isto vrijeme 
počinje cvasti, spajaju se na takvoj karti crtama, ili se bojadišu po¬ 
sebnim bojama. Takve karte daju svakome, koji ih znade čitati, od¬ 
mah na prvi pogled jasne i očite uvide u klimatske prilike onih kra¬ 
jeva. Ne rnoraju biti pojedina mjesta bogzna kako daleko jedno od 
drugoga, a ipak su na fenološkoj karti različito označena. Da nam je 
n. pr. složiti fenološku krtu vrbe ive u rasezanju od Varaždina preko 
Ivančice, Hrvatskog Zagorja, Zagrebačke Gore do Savske Nizine oko 
Zagreba, vidjeli bismo na ovakvoj karti više različitih boja, a ova bi 
nas raznolikost odmah sjetila na onu očitu razliku u cvatnji voćaka 
u rano proljeće, kad se željeznicom vozimo iz Varaždina u Zagreb. 

Dok imaju drugi narodi već obilno sabranu fenološku građu i 
izrađene općenite i specijalne fenološke karte za sve važnije kulturno 
bilje, to je sve ovo u nas još posve neobrađeno polje. Kao srednjo¬ 
školskom nastavniku veoma mi je drago, da mogu ovdje konstatirate 
da su prvi fenološki prilozi u Hrvatskoj sabrani u jednoj našoj gimna¬ 
ziji i objelodanjeni u štampanom godišnjem izvještaju. 1 ) Uvjeren sam, 
da je taikvih radova bilo i po drugim nekim srednjim školama, samo 
je sve to ostalo nezapaženo, jer ta opažanja nisu bila nigdje objavlje¬ 
na. Znam n. pr. iz vlastite prakse, da su nastavnici prirodopisa uz su¬ 
radnju đaka pravili fenološka opažanja u gimnazijama u Varaždinu 
(1929—1932) i u Novoj Gradiški (1934—1939). Šteta, što se ovaj rad 
nije odmah u početku proširio na što veći broj gimnazija, jer fenolo¬ 
gija ima samo onda uspjeha, ako ima mnogo suradnika i sa što više 
mjesta, jer se istom onda mogu iz obilno sabrane građe stvarati pouz¬ 
dani opći zaključci. 

Napokon je i hrvatskoj fenologiji osiguran sustavan i uspješan 
znanstveni ;rad, jer je za ovo preuzeo inicijativu najkompetentniji 
faktor, a to je naše Hrvatsko prirodoslovno društvo, u čijem se sada 
krilu osnival Fenološka centrala. No kako svaka centrala treba da 
ima i svojih filijala, iznosim ovdje odmah i prijedlog, da te filiale bu¬ 
du u prvom redu naše srednje škole. Ovaj svoj prijedlog potkreplju¬ 
jem odmah vlastitom praksom i vlastitim iskustvom. Od ovakva rada 
bit će dvostruke koristi: đaci će dobiti lijepu, ugodnu i korisnu razbi¬ 
brigu, a srednjoškolski nastavnici opet zgodnu priliku, da prionu uz 
stručni rad, koji se obično na našim srednjim školama zanemaruje. 
Koliki se naši mladi ljudi, došavši sa sveučilišta puni poleta i ideala 
na srednju školu, ubrzo razočaraju, jer ne nalaze u školi ni onih naj¬ 
primitivnijih pomagala za svoj stručni rad. Eto, tu su baš fenološka 
opažanja najzgodnija, da se njima pozabave naši biolozi po našim 


l) Dvije rasprave u Godišnjem izvještaju Realne gimnazije u Petrinji. Naža¬ 
lost nemam ih sada pri ruci, pa ne mogu da citiram točan naslov i godinu. 

srednjim školama, jer se fenologijom može baviti i na takvom zavo¬ 
du, koji nema ni najčednijeg laboratorija. Svaki će nastavnik moći 
uvijek svake godine okupiti oko sebe bar nekoliko oduševljenih i sa¬ 
vjesnih suradnika, a ti će mu biti uvijek novim poticajem za daljnji 
rad. Od sabranog materijala moći će za svakih 3—5 godina složiti pre- 
glednu fenološku radnju, i tako bismo mogli veoma brzo i lako stvoriti 
stalne fenološke stanice po našim srednjim školam,a kao najsigurniju 
potporu i suradnju Fenološkoj centrali u Zagrebu. 

A kako da se započne taj rad u srednjoj školi? Iznijet ću ovdje 
u nekoliko krupnih poteza iz svoje dosadašnje nastavničke prakse 
neke prokušane upute, na koji se način mogu učenici zgodno navesti, 
da prave samostalna biološka opažanja. ^ 

Da bude ovaj način rada u biološkoj obuci od uspjeha, ne smije 
biti nikako prisilan i obavezan, već ga treba staviti posve na volju 
ambicioznijim učenicima i tako udesiti, da ne otimlje učeniku mnogo 
od njegova radnoga vremena i da pobudi u njemu što više interesa, da 
postane uistinu pravom i ugodnom, ali i korisnom razbibrigom. 

Fenološkim opažanjima mogu se s uspjehom pozabaviti već i uče¬ 
nici I. razreda. Odmah u početku treba ih upućivati,^ da sve ono, što 
smatraju važnim i zanimljivim, odmah ubilježe u svoju bilježnicu. Na 
taj ih se način sili, da se priuče na urednost, točnost i savjesnost, bez 
čega, samo se sobom razumije, nema takav rad apsolutno nikakva 

smisla. , . ^ 

Najprije bilježe sve od reda, što slučajno zapaze u prirodi. lo su 
njihove prve vježbe za samostalna opažanja, koje mora nastavnik što 
češće pregledavati, jer on treba, da što prije vidi, koliko je u kojega 
učenika razvijena sposobnost zapažanja i što ga najviše^ zanima, pa 
će mu prema tome onda kasnije moći dati pojedine specijalne zadaće 

za sustavna promatranja. # , 

Oni učenici, za koje sam se iz njihovih prvih bilježaka uvjerio, da 
bi bili savjesni suradnici, dobili su onda ovakve tabele: 


Redni broj 

Što? 

Kada? 

Gdje? 

j 1. 




2. 




3. 





U rubriku »Što?« upisivali su učenici imena onih biljaka i živo¬ 
tinja, koje su promatrali. Tu sam uvijek pazio, da nije nikada bilo 
previše objekata i da su uvijek promatrali samo onakve biljke i ži¬ 
votinje, koje su bile vezane svojim pojavljivanjem za pojedina godiš¬ 
nja doba. 

Učenici, koji su pokazivali za pojedine skupine ili vrste specija¬ 
lan interes, dobivali su uz ovu općenitu tabelu još i druge, specijalne 
tabele. Tako su n. pr. učenici, koji su kroz čitavu godinu promatrali 
voćke, imali dati u posebnim tabelama odgovore na ova pitanja: 

1) Kada su se pojavili pupovi? 2) Kada su nabrekli pupovi? 3) Kada 
su se otvorile ljuske na pupovima? 4) Kada su otpale ljuske na pu¬ 
povima? 5) Kada se raširio prvi list? 6} Kada se sve lišće raširilo? 
7) Kada je počelo žutjeti lišće? 8) Kada je većina lišća otpalo? 9) Ka¬ 
da su se pojavili cvjetni pupovi? 10) Prvi cvijet. 11) Kada se drvo 
potpuno rascvalo? 12) Kada su počele latice opadati? 13) Prvo razvi¬ 
janje ploda, 14) Prvi zrio plod, 15) Svi plodovi zreli, 16) Opadanje plo¬ 
dova, 17) Nariši list, 18) Nariši cvijet i plod, 19) Koje si sve životinje 
vidio na biljci? 20) Ostale bilješke. 

Za unašanje odgovora na ova pitanja uredili su sebi učenici ova¬ 
kvu tabelu: 

Ime biljke: ........ 

Početak promatranja: 

Svršetak promatranja: 


Pup 

List 

Cvijet 

Plod 

17. 

18. 

1 . 


5. 


9. 


13. 





2. 


6. 


10. 


14. 


19. 

20. 


3. 


7. 


11. 


15. 


— 

4. 


8. 


12. 


16. 






Za promatranje ptica selica unosili su đaci u posebne tabele od- 
govore na ova pitanja*. 1) Kada si vidio prvu (pticu) u proljeće? 2) Ka¬ 
da je počela graditi gnijezdo? 3) Kako je dugo sjedila na jajima. 
4) Kada su se izlegli mladi? 5) Kada su prviput izletjeli? 6) Jesi li ih 
prstenovao, datum prstenovanja, brojevi prstenova, 7) Ostale napo¬ 
mene. 

Ako je u kojemu razredu bilo dosta promatrača, podijelio sam 
ih u manje skupine: jedni su bilježili meteorološke podatke, drugi su 
promatrali proljetno bilje kao vjesnike proljeća, treći su opažali 
kukce, četvrti ptice, peti radove na polju i vrtu. Sva ta opažanja 
bila su na kraju u školi zajednički raspravljena, pa su onda učenici, 
pod mojom kontrolom, zaključivali, kako je vrijeme utjecalo na po¬ 
četak proljeća, na razvoj voćaka i na poljske usjeve. Jedan takav za¬ 
jednički rad II. razreda objavljen je u godišnjem izvještaju varaždin¬ 
ske gimnazije. 2 ) 

Na ovakav ili sličan način može svaka srednja škola za koju go- 

2 ) Ovogodišnje proljeće. Godišnji izvještaj Realne gimnazije u Varaždinu 
1928—1929. 

dmu skupiti već dovoljan materijal, iz kojega će onda nastavnik bi- 
logije izvještavati Fenološku centralu u Zagrebu, a osim toga moći će 
uvijek naći u tom obilnom i raznovrsnom materijalu dosta pobude i 
građe za svoje stručne radove, 

iznosim ove retke u »Prirodi« u nadi, da će tako najprije doći do 
onih, kojima su oni u prvom redu i namijenjeni; našim srednjoškol¬ 
skim nastavnicima biologije i njihovim đacima, koji simpatiziraju sa 
prirodnim naukama. 3 ) 

3 ) Isp. ove članke: 1. Milan Kovačevi ć, Historijski razvoj i radne me- 
tode fenologije (Priroda 1936, br. 10). >— 2. Dr Ivo Horvat, Potreba i značenje 
■fenoloških istraživanja naše zemlje (Priroda 1937, br. 3). _ 3. Dr Mihovil G r a- 
čanin, Fenologija i poljoprivreda ^Priroda 1937, br, 3). 

BILJNO MLIJEKO 

Napisao dr Fran Kušan (Zagreb) 

Pojava mliječnoga soka kod nekih biljaka morala je već jako ra¬ 
no privući na sebe pažnju primitivnoga čovjeka, koji j e u mliječnim 
kapljicama, sto naviru iz ozlijeđenih mjesta na takvim biljkama, za¬ 
cijelo vidio veliku sličnost između biljke i životinje. Vjerojatno je, da 
av — koliko je bio na izvjesnom stupnju kulture, te se 

služio domaćim životinjama i njihovim proizvodima — kod toga otkri¬ 
ća i zastao, te u nagonu za hranom pokušao to mlijeko i uživati. Onaj, 
ko » 1? 7 e( ; okusio trpki i paleći sok domaćih mlječika, može sebi 
predočiti, kakvo je bilo lice onoga urođenika, koji je s pohlepom 
napunio usta mlijekom koje tropske mlječike! No to je bilo za primi¬ 
tivca odmah i drugo iskustvo: biljni mliječni sok nije za uživanje, on 
se ne može usporediti sa životinjskim ili čovječjim mlijekom. Kada bi 
urođenici u krajevima, gdje se pojavljuju biljke s mliječnim sokom u 
većoj množini, zastali kod ove konstatacije, ne bi se upotreba mli¬ 
ječnoga soka najrazličitijih biljaka onako svestrano razvila, kako je 
uistinu nalazimo i kod najprimitivnijih naroda. No narod je u svome 
iskustvu^ pošao i dalje, pa je već rano znao da iskoristi taj biljni sok, 
°n je još davno prije kemijske analize upoznao neke njegove sastav¬ 
ne dijelove — razumije se za sebe i u svoju korist. 

Samo toj vječitoj težnji za iskorišćavanjem okolnih predmeta, a 
J 1 . korbi za opstanak, moramo pripisati činjenicu, da je i taj najprimi¬ 
tivniji čovjek mogao iznaći među velikim mnoštvom biljaka s mliječ- 
mm sokom one malobrojne, čije se mlijeko može uživati. Znameniti 
putnik i istraživač prirode udaljenih krajeva A. H u m b o 1 d t naišao 
l e , u dužnoj Americi na jednu takvu biljku iz porodice dudova Gcilctc- 
o endron utile H. B. e. K., kravlje drvo, čije mlijeko tamošnji urođe¬ 
nici uživaju poput kravljega mlijeka. Kada ga je i sam H u m b o 1 d t 
ušao, uvjerio se, da je blaga okusa, ugodna mirisa i osobite hranlji- 

vosti. Vidio je, kako urođenici dolaze s posuđem do takvih biljaka i 

fnJr \l Za - ezar Y h m l es , ta cr PU mlijeko. No to su rijetki slučajevi. Zbog 
toga je i čovjek u želji za iskorišćavanjem ovoga biljnog proizvodi 
morao pocr drugim, obično puno dužim putem, do čijega je^ilja mo 
gao istina doci i slučajno. Tako je on otkrio u nekom mfiječnom sScu 
sredstvo za omamljivanje, zatim lijek u izvjesnim bolestima, p a sred- 
^ Za . tr °7 a j n,e \ 1 d. Iskustva su se gomilala na iskustva, feđna je 
generacija dodavala svoje znanje drugoj _ nastala je velika knjiga 

! Z k , 0,e zaa Cltati } naš narod. I on poznaje otrlvnost 
) g m ljecnog soka, ali mu u isto doba pripisuje i izvjesnu ljeko 

1 °“ U !? či nime Metice, ali i truil i o Jmlju“e ribe 

S - ? “■ Uy j' ,er ft p . red ?' a . ° d '»So odvraća, kao što nagon 
upućuje životinju, da se kloni takvih biljaka. 

. P* nakon ozl )®de iz nekih biljaka curi mliječni sok, nije moglo 
ostati nepoznato ni prirodoslovcima (filozofima) Staroga Vijeka, koji 
su tu pojavu zapisali još davno prije Krista. No gdje se taj sok nalazi, 
kada on nastaje i koja su njegova ostala svojstva, mogli su istraživači 
saznati znatno kasnije, svakako istom u doba, kada je bio otkriven i 
načinjen mikroskop. A to je bilo u 17. st„ kada su iM. M a 1 p i g h i i 

JL.1t— L. . pr 7 e u a , nat , 0m , ije , bilia - U k °i ima se nalaze i prvi ana¬ 
tomski prikazi onih biljnih dijelova, koji sadržavaju mliječni sok, a 
koje ,e kasnije Martin Lister upoznao kao sistem cijevi 
takve je elementarne biljne tvorevine podijelio Gre w u vasalacti- 
era, v. gummđer^ v. resinifera i t. d. Tada još nisu znali za njihov 
odvojeni karakter i za razliku od ostalih provodnih stanica i cijevi 
Kada je jedanput bila ustanovljena činjenica, da je mliječni sok 
vezan na prisutstvo posebnog sistema cijevi, bilo je otvoreno prostra¬ 
no polje rada za istraživače u tome smjeru. Od toga vremena pa do 
danas radilo je na istraživanju mliječnih cijevi i njihova soka mnogo 
naucenjaka, možda vise nego i na jednom drugom biljnom predmetu. 
Jedne je zanimala više građa cijevi, njihov smještaj i veza s ostalim 
elementima u biljci, druge mliječni sok, njegov sastav, uloga u životu 
biljke i t. d. Malo je gdje u kojem predmetu nastalo toliko mišljenja, 
cesto puta vrlo oprečnih među sobom. Pa iako je naše današnje zna¬ 
nje o tome predmetu vrlo veliko, ipak su ostala još mnoga pitanja 
otvorena i neriješena. 

Danas znamo, da mnoge biljke iz porodice Moraceae, Euphor- 
biaceae, Sapotaceae, Asclepiadaceae, Compositae [ t. d. imaju manje 
svl m svojim, dijelovima razgranjeni ili nerazgranjeni sistem 
razlidt 0 građemh cijevi, čiji sadržaj ima izgled mliječnoga soka, naj¬ 
češće bijele, rjeđe drukčije boje. Pojedine su ovakve biljne skupine 
karakterizirane raščlanjenim, druge opet neraščlanjenim cijevima 
odnosno stanicama. 'Membrana im je najčešće vrlo tanka, celulozna, 
vrlo e asticna i rastegljiva. I ako se mliječne cijevi mogu pojaviti na 
raznim mjestima unutrašnjih biljnih dijelova (unutar kožnog stainiČja, 
a. cesto i u njemu), ipak je najčešća pojava njihova razvoja u blizini 
lika i provodnoga parenhima^ dakle onoga biljnog dijela, kojim pro¬ 
laze izgrađeni biljni sokovi. Što više, zapažena je i veza između ja¬ 
čega razvoja mliječnih cijevi i slabijega razvoja spomenutih provodnih 

elemenata. Ta je činjenica uputila tumačenje njihove funkcije u smje¬ 
ru provađanja. I oko toga pitanja nastala je najveća borba u ovome 
području botaničke znanosti. Bilo je istraživača za ovo tumačenje, a 
bilo ih je i protiv. Danas ih općenito ne smatraju samo provodnim ele¬ 
mentima nego i spremištima za odlaganje i spremanje različitih tva¬ 
ri, kojima jedni pripisuju ekskretorni karakter, drugi rezervni, treći 
jedan i drugi i t. d. Ustanovljena je i veza između mliječnih cijevi i 
asimilacijskog parenhima, što još više potkrepljuje tvrdnju, da se mli¬ 
ječnim cijevima odvodi bar jedan dio asimilata. 

Kod istraživanja sadržaja mliječnih cijevi došao je M o 1 i s c h do 
uvjerenja, da se unutar membrane, a uz stijenku, nalazi tanki plaz- 
matski sloj (sa jezgrama i plastidima), koji obavija prostor sa mli¬ 
ječnim sokom, koji bi prema tome imao karakter staničnoga soka vrlo 
kompliciranog fizikalnokemijskog sastava. Kako su poprečne stijenke 
cijevnoga sistema najvećim dijelom rastvorene, postoji slobodna cir¬ 
kulacija toga soka čitavim sistemom i kroz čitavu biljku. To je i dalo 
povoda postavljanju analogije sa krvnim sustavom, pa navodnom ko¬ 
lanju mliječnoga soka neki istraživači i daju naziv neke vrste velikog 
optoka. I kao što u žilama postoji napetost, regulirana radom srčanih 
mišića, tako i u mliječnim cijevima postoji veliki tlak, izazvan po tu¬ 
mačenju Molischa velikom koncentracijom mliječnoga soka. Do gi¬ 
banja toga soka dolazi djelovanjem ozmoze, pri čemu ne malu ulogu 
ima i naročito elastična i rastegljiva stijenka. Sch)wendener na¬ 
lazi u cijevima hidrostatički pritisak od 10 atmosfera. Da je to uistinu 
vrlo velika napetost, vidi se najbolje na ozlijeđenim mjestima, kroz 
koja sok naglo i obilno izbija. 

Najvažnije je pitanje u ovome predmetu pitanje o karakteru mli¬ 
ječnoga soka i o njegovoj funkciji u životu biljke. Kod rješavanja toga 
pitanja treba imati na umu činjenicu, da mliječne cijevi sa mliječnim 
sokom ne dolaze kod svih biljaka, pa da prema tome niti ne mogu ima¬ 
ti neko opće značenje za život biljke. Stoga im i možemo pridati samo 
sporedno, sekundarno značenje u fiziologiji i ekologiji tih biljaka. 

Činjenica, da je mliječni sok gusta tekućina sa karakterom emul¬ 
zije, u kojoj se nalaze najrazličitije tvari, od kojih neke ponovo ulaze 
u životne procese, govori nam bjelodano za njegov pričuvni karakter, 
bar u izvjesnoj mjeri. Svojim gibanjem mliječni sok može te tvari^ i 
prenositi, u što vjeruje i T r e u b, kad veli da mliječne cijevi pomažu 
translokaciju škroba, koji vrlo često nalazimo u obliku različitih tje- 
lešaca, razmještenih često puta vrlo pravilno u tome soku. Naročito 
su karakteristični oblici škroba kod raznih mlječika (imaju oblik ko¬ 
sti). 

Inače se mliječni sok (latex) uzima kao emulzija, čija bijela boja 
(ta je boja najčešća) potječe kao i kod životinjskog mlijeka od vrlo 
sitnih kapljevitih ili kuglastih krutih tjelešaca, koja su obavijena bje¬ 
lančevinama i razdijeljena u nekoj tekućini. Pri izlazu iz biljnoga ti¬ 
jela mliječni se sok obično skrutne, te gubi karakter tekućine. Ima 
još jedna upadljiva sličnost mnogih vrsta biljnoga mlijeka s onim iz 
životinjskog carstva, a ta je u sposobnosti grušanja (koaguliranja): 
dodavanjem izvjesnih tvari (prirodnim ili umjetnim putem) stapaju se 

spomenute čestice u sirasto tijelo, koje se izdvaja iz preostale rijetke 
tekućine, iz seruma. Zanimljivo je, da taj proces mogu katkad izazvati 
iste tvari, koje izazivaju i grušanje običnog mlijeka. Isto ta,ko često 
puta iste tvari mogu to grušanje i zapriječiti. Istraživači drže, da tu 
pojavu omogućuju prisutne bjelančevine. Pri grušanju na zraku mli¬ 
ječni sok vrlo često mijenja i boju. 

Kemijskom analizom našli su istraživači, da kapljevite i krute 
čestice u biljnome mlijeku najvećim dijelom sastoje od kaučuka, smo¬ 
le, masti i si. tvari, pored bjelančevina, koje smo već ranije spome¬ 
nuli. Od anorganskih se tvari u mlijeku obično nalaze: kalcij, magne¬ 
zij, klor, fosforna kiselina, i t. d. Pored toga ise u njemu (kao i inače 
u soku mnogih biljnih stanica) jako često nalaze trijeslovine, pektini, 
ugljikohidrati, vosak, glikozidi, alkaloidi, fermenti i t. d. Naročito su 



SI. 1. SI. 2. SI. 3 

SI. 1. Mliječna cijev u biljci Euphorbia splendens, p- protoplastsa škrobnim tjelešcima s (Slobodno po Molischu): 
SI. 2. Tri vrste tjelešaca u mliječnom soku biljke Manikot Glaziovii: štapići pripadaju kaučuku, veća kuglasta 
tjelešca su možda jezgre, a manja nepoznate pripadnosti (bjelančaste naravi - zgrušavaju se, pov. oko 800), 

('Slobodno po To bi eru). 

SI. 3. Mliječne cijevi u divljoj salati, pov. 250 (Slobodno po Kerneru), 

važni sastavni dijelovi alkaloidi, koji se razvijaju u raizličitim oblici¬ 
ma i različitoj množini te svojim prisutstvom daju otrovni karakter 
soku. Kako mliječni sok stalno mijenja svoj sastav, prisutstvo je al- 
kaloida, odnosno njihova količina vezana često na izvjesno doba ili 
na izvjestan biljni dio. Tako na pr. u mliječnom soku mladih makovih 
glavica ima više alkaloida, dok odrasle sadržavaju vrlo malo. Alka¬ 
loidi se kod sazrijevanja ovoga dijela dezorganiziraju. Zbog toga se 
i opium (čiji su sastavni dijelovi alkaloidi morfin, kodein, narkotin i 
dr.) i dobiva iz nezrelih makovih glavica. Slično je i sa sadržajem mli¬ 
ječnoga soka nezrelih smokava, koji je u tome stadiju (kada sadržava 
otrovne tvari) otrovan, dok je u zrelim plodovima sok neškodljiv. 

Ova se promjena u sastavu mliječnoga soka očituje i obzirom na 

sadržaj ostalih tvari. Mjerenjem je dokazano, da izvjesni biljni dije¬ 
lovi, napose mlađi kao i oni u rastu, sadržavaju više hranljivih tvari 
i bjelančevina, drugi opet manje. Ovakve se promjene zbivaju i u 
jednom istom organu pod utjecajem promjene vanjskih faktora, dobe 
dana, intenziteta svijetla, prisutnosti hranljivih tvari i t. d. Naročito 
se količina i sadržaj mliječnoga soka mijenja u vezi sa procesima is¬ 
hrane (asimilacije), kako to dokazuju nalazi mnogih istraživača. Gušći 
mliječni sok ima više tvari. Tada je mlijeko bijele boje. Istraživanja 
su na nekim mladim biljkama pokazala, da mlađi listovi imaju mlječ- 
niji sok, da listovi pod jačim utjecajem sunca imaju mlječniji sok od 
onih u sjeni, da mlječniji izgled (sastav) soka raste s dobom dana i t. d. 
Poznato je isto tako da neki mliječni sokovi pale kožu u proljeće, 
drugi u jesen i si. 

Vrlo važnu ulogu u funkciji mliječnoga soka imaju bezuvjetno 
razni fermenti ili encimi, čija su svojstva često puta upravo upadljivo 
slična onima iz životinjskog carstva. Navesti ću samo dva primjera: 
u mliječnom soku biljke Broussonetia papyrifera (por. dudova, biljka 
Japana i 'Kine) nalaze se tri encima, jedan sapunja mast, drugi rasta¬ 
če škrob, a treći peptonizira bjelančevine, dakle otprilike slična dje¬ 
lovanja, koja obavlja žlijezda pankreas kod životinja. U jednoj vrsti 
roda Carica (C . Papaya) sadržava mliječni sok dva fermenta: jedan 
(casein) siri kravlje mlijeko, drugi rastvara bjelančevine. Svakako 
zanimljivi primjeri, koji upućuju na mnogostruku djelatnost mliječno¬ 
ga soka u životu biljke. 

Iz sastava biljnog mlijeka vidimo, da se u njemu svakako i skoro 
uvijek nalaze i tvari, od kojih se neke lakše, neke teže mogu upo- 
trebiti u procesima hranjenja. Polazeći od te činjenice morali bismo 
mliječnome soku pripisati sekretorni karakter, t. j. karakter tvari, 
koje nastaju djelovanjem živih staničnih dijelova, a kao posljedica 
procesa asimilacije. No među sastavnim smo dijelovima našli i takvih 
tvari, koje su nastale pri procesima razgrađivanja (disimilacije), pa 
im zato moramo pripisati ekskretorni karakter. To su sve tvari, koje 
se izlučuju iz biljnoga tijela. No ne smijemo opet misliti, da su te tva¬ 
ri bez ikakve važnosti za biljku: njima još nije oduzet svaki izvor 
energije, one još imaju sposobnost oksidacije, pa se i mogu povratiti 
u aktivne životne procese. Među takve ekskrete idu općenito: eter- 
ska ulja, balzami, smole, kamfor, sapogenini. karotinoidi i razne vr¬ 
ste kaučuka. 

Ne smije nas nikako začuditi, da je raznoliki biljni mliječni sok 
morao već odavno potaknuti istraživače na ispitivanje njegovih sa¬ 
stavnih dijelova, a u vezi s nekim vidljivim svojstvima, i na ispitiva¬ 
nje njegove primjene. Kod toga je i ovdje prevaljen onaj isti put, ko¬ 
jim su istraživači prešli kod proučavanja raznih smola, a koji je vodio 
^ s ^ us ^ va 1 za P a žanja primitivnog čovjeka do zamjernih znanstve¬ 
nih rezultata naučenjaka u slobodnoj prirodi i u laboratoriju. Danas 
®® ^ rezultati i te kako praktički iskorišćuju, pa se od spomenutih 
• ^ . proizvoda dobivaju takve tvari, bez kojih se ne bi mogao za¬ 
misliti napredak savremene tehnike. Kao najvažnije takve tvari jesu 

u našem slučaju kaučuk i gutaperča ( da ne spominjemo euphorbium 
i lactucarium). 

. Sve te ekskrete, koje sadržavaju mliječne cijevi, a koji nastaju 
iz mliječnoga soka, naziva A. Tschirch laktoresine. Kako dolazi 
do razvoja tih tvari i da li se te tvari nalaze već i u mliječnom soku, 
koji ih samo izlučuje? Dok je na mnoga pitanja teško i skoro nemo¬ 
guće precizno odgovoriti, dotle je sigurno, da se te tvari u svom ka- 
rakterističnom obliku pojavljuju izvan biljke, pri čemu kod jednih 
odlučuje jednostavno sušenje (euphorbium), kod drugih prirodna 
koagulacija (gutaperča), a kod trećih umjetna koagulacija (kaučuk). 

Već smo ranije rekli, da se u mliječnom soku većine mlječika na¬ 
laze veće ili manje količine vrlo sitnih čestica kaučuka, koji koa,^uli- 
ranjem prelazi u glavnu masu. Te su čestice različitog oblika, no naj¬ 
češće su sitne kuglice ili kapljice. U početku su vrlo sitne i ispod mi¬ 
kroskopske vidljivosti — kasnije dostižu veličinu od 1—2 m. Gdje se 
odvija rast i na koji način, nije poznato. Vjerovatno se radi o 'bjelan- 
častim tjelešcima, koja preobrazbom prelaze u kaučuk ili slično. 
Koagulacijom mliječnoga soka stapaju se te čestice i prelaze u gustu 
masu spomenutih tvari. Kaučuk se dobiva koaguliranjem na zraku, 
dimu ili dodavanjem biljnih sokova ili kemikalija. Za dobivanje guta- 
perče ne upotrebljavaju se nikakvi umjetni koagulatori. Po nekima 
se guta nalazi u svježem mliječnom soku u obliku rijetkoga ulja, iz 
kojega nastaje istom polimerizacijom. 

Gutaperču (getah perteha, getah = malaj. mlijeko, pereha = 
staro ime na Sumatri) daju indijske Sapotaceae, vrste rodova Pala- 
quium i Payena . Ove višegodišnje i u obliku drveća razvijene biljke 
imaju mliječne cijevi najjače razvijene u kori i u srčiki. Njihov se 
mliječni sok dobiva obaranjem stabala, zbog čega se ove biljke strašno 
uništavaju, što je dovelo do posvemašnjeg iščeznuća nekih vrsta. Pri 
tome je najžalosnije, da se kod takvog primitivnog dobivanja guta- 
perče samo neznatni dio iskorišćuje, dok sav ostali dio propada. Da¬ 
nas se dobiva gutaperča i samim zarezivanjem. Gutaperča je bila po¬ 
znata na Malajskom Arhipelagu još davno prije, negoi što su je upoz¬ 
nali Evropljani, koji su je u 19. st. prenijeli u Evropu. Skoro je istog 
kemijskog sastava kao i kaučuk, zbog čega joj je i primjena vrlo ve¬ 
lika. Gutaperči srodna tvar — balata dobiva se od biljke ove poro¬ 
dice, Mimusops Balata. 

Kaučuk se dobiva od biljaka, koje pripadaju različitim porodi¬ 
cama kao što su: dudovi (Moraceae), mlječike ( Euphorbiaceae\ Apocy - 
naceae , i glavočike (Compositae). Najvažnije su u tome biljke: Ficus 
elastica, Castilloa. elastica (prva u vlažnim šumama lAsama, Penanga, 
Sumatre, Singapora, a druga iz Srednje Amerike), Hevea Brasiliensis 
(tropska Južna Amerika) i neke vrste rodova Landolphia { Hancornia 
i još mnoge druge biljke. Kaučuk se dobiva različitim zarezivanjem 
kaučukovaca. Postoji zavisnost proizvodnje kaučuka kod nekih ka- 
učukovaca o asimilaciji. Kod naglog stvaranja kaučuka u biljci Hevea 
nestaje u susjednom staničju pričuvnih tvari itd. Vrlo je različit i po¬ 
stotak kaučuka u mlijeku pojedinih kaučukovaca. Za dobivanje kau- 

čuka dolaze u obzir i neke glavočike: Parthenium argentatum (pla¬ 
nine sjev. Meksika i Arizone) i Scorzonera tau-sagys (visovi Tijen- 
šana, istražuju je Rusi). Danas se kaučuk proizvodi i sintetskim pu¬ 
tem. 

Euphorbium daje mlječika Euphorbia resinifera (na obroncima 
Atlasa, Maroko), do 2 m visoka i jako sukulentna biljka bez listova 
i sa četverouglastim kratkim i bodljikavim ograncima. Euphorbium 
se kao zgusnuti sok ove biljke, dobiven zarezivanjem, upotrebljava 
u medicini. Sastavne dijelove ovoga euforbija imaju i mliječni sokovi 
evropskih mlječika kao na pr. E . Lathgris i E. dendroides , koja u 
obliku grma raste i kod nas u Mediteranu. Vrlo malo kaučuka, a dosta; 
smole sadržava i E . Cyparissias te E. Esula kao i neke druge. 

Lactucarium je zgusnuti mliječni sok, koji se dobiva rezanjem 
vrsta roda Lactuca , salata (por. glavočike). Neke se vrste ovoga roda 
zbog toga i uzgajaju (u Francuskoj, Njemačkoj i drugdje). Služi kao 
lijek. 

Pored raznih domaćih biljaka mliječni sok sadržavaju i neke više 
gljive (iz skupine Hymenomycetes) i gdje se takav sok nalazi u obliku 
kuglica ili kapljica u staničnoj plazmi. Narod te gljive naziva m 1 k 
j ečnicama. 

Biološko značenje mliječnoga soka leži u prvome redu u zarašći- 
vanju ozljeda. Zarašćivanje se rana kod takvih biljaka pospješuje pri- 
sutstvom kaučuka. Mliječni sok brani osim toga biljku i od vanjskih 
neprijatelja, tako na pr. od puževa, koji obično ne jedu lišće mlječi¬ 
ka. Takva obrana sastoji u tome, što pri ozljedi izlazi sok sa svojim 
otrovnim sastavnim dijelovima, te time odbija neprijatelja. Narod zna 
za ta svojstva mlječika, pa se i kloni uživanja njihova soka kao i či¬ 
tavih biljaka. No narod zna i to, da taj sok izaziva upalu kože, pa ga 
može zbog toga svojstva i upotrebiti. Zato ga i uzima, kada treba 
ukloniti bradavice, da izazove upale, kao drastično sredstvo za čišće¬ 
nje i si. Upotreba u liječenju nije ni u narodu velika. Zbog otrovno- 
sti i naročite sposobnosti omamljivanja uzimaju mliječni sok doma¬ 
ćih mlječika za omamljivanje, odnosno trovanje riba. 

Iz svega možemo zaključiti, da su mliječne cijevi takve tvorevi¬ 
ne, kojima pripada više funkcija: osim funkcije provađanja, one obav¬ 
ljaju i funkciju spremanja hranljivih tvari, reguliranja ekonomije s vo¬ 
dom, posredovanja u prenosu kisika i spremanja ekskreta. Što se tiče 
samoga mliječnoga soka, mnoga su pitanja o njegovoj funkciji još sla¬ 
bo rasvijetljena, zbog čega se u tumačenju mnogih poijava autori i 
razilaze. No kraj svega jedno je sigurno, a to je, da je i mliječni sok 
za biljku vrlo važna tvar, koja sigurno sudjeluje u mnogim procesima 
unutrašnjeg biljnog života kao i u procesima bilnjog odnošaja prema 
vanjskome svijetu. 

Nebo od i . srpnja do 30. rujna 
1949. [Kumovska Slama se prostire 
preko cijelog nebeskog svoda od ju¬ 
ga prema sjeveru i svijetli svojim 
sićušnim zvjezdicama kao krasna 
podloga sjajnim zvijezdama Škorpio¬ 
na, Orla, Labuda, Kasiopeje i Per- 
zeja. Konkavnu stranu okrenula je 
zapadu, kao da tako želi zahvatiti 
Bootesa, Djevicu, oba Medvjeda ili 
Zmaja. Od svih sjajnijih zvijezda naj¬ 
bliža joj je Vega, koja se smjestila 
tik Kumovske Slame, da nam poka¬ 
že, kuda treba svrnuti okom, pa da 
polazeći od Herkula nađemo Orla ili 
Labuda. Jedino sjajnije zviježđe na 
istočnom nebu je Andromeda, a mno¬ 
go su manjega sjaja Vodenjak, Ja¬ 
rac, Pegaz i Ribe. 

Rudo Velikih Kola je vječno ka¬ 
zalo godišnjega doba. U početku srp¬ 
nja će pokazivati upravo prema ju¬ 
gu, a na kraju kolovoza će biti upe¬ 
reno točno na zapad. Tako će Veli¬ 
ki i Mali Lav u početku srpnja biti 
još vanredno dobro vidljivi, da se 
dva mjeseca zatim jedan za drugim 
izgube; prvih će večeri vrlo rano ne- 
stajati u maglama nad horizontom, 
da se zatim za ovu godinu sasvim 
izgube. Istodobno nam istočno nebo 
otkriva gomilu manjih, ali zato van¬ 
redno svijetlih zviježđa. Iz onih 
istih magla nad horizontom, koje su 
nam sakrile Velikoga i Maloga La¬ 
va, pomaljaju se na istoku pomalo 
naši stari znanci iz prošle godine 
(Pogledaj »Prirodu« br. 6. iz 1939.). 
Kočijaš, Bik i Perzej ispuniše cijeli 
onaj kraj na istoku, koji nam se pri¬ 
je činio toliko pust. 

Povučemo li pravac zadnjom zvi¬ 
jezdom Velikoga Medvjeda (Dubhe) 
i vrhom Bootesova deltoida, najprije 
ćemo udariti na Gemu u malenom, 
ali vanrednom zviježđu Krune, a za¬ 
tim ćemo, prolazeći nekim manj.'.m 


IRCI 

zvijezdama Risa i Ophiucha, udari¬ 
ti na lijepu zvijezdu crvena sjaja. 
Došli smo do Antaresa u Škorpionu. 
Gvo zviježđe bit će nam na dohvatu 
kroz sva ova tri mjeseca; moći ćemo 
ga pratiti na njegovu putu od istočno¬ 
ga prema zapadnom horizontu. Gla¬ 
vne zvijezde Škorpiona su već opi¬ 
sane u »Prirodi« br. 6. od 1939. No 
priče, koje su ostale, a pričaju o nje¬ 
govu postanku i položaju na nebu, 
dokazom su, da je nebo često zabi¬ 
lježilo ovu ili onu stranu ljudske po¬ 
vijesti. Spomenut ćemo te priče, iako 
opisuju uglavnom slabe strane ljud¬ 
skoga roda. 

Najstariji kulturni narodi obožavali 
su životinje. Vrlo često nailazimo u 
svetištima Asiraca i Egipćana na sve¬ 
toga bika (kod Eigpćana Apis), a u 
dolini Nila i na svete krokodile, 
mačke, skarabeuse. Istovremeno se 
u istim krajevima razvija kult Sun¬ 
ca, Mjeseca, planeta, a najposlije i 
zvijezda. Hramovi su građeni tako, 
da dobro posluže vjerskim ceremoni¬ 
jama u doba heliakičnog izlaza Si- 
riusa, za vrijeme izlaza Sunca u do¬ 
ba poplava Nila itd. Čovjek postaje 
bogom tek kasnije, zapravo onda, 
kad je moć kraljeva toliko porasla, 
da su mogli prisiliti svećenstvo, da 
im prizna božansku narav i porije¬ 
klo. Ovo doba je za nas zanimljivo. 
Pojedina zviježđa su dotad imala ime 
životinje, koju su te zvijezde bar do¬ 
nekle markirale. Sada te životinje- 
zvijezde-bogovi postaju još i ljudi. Li¬ 
kovi, koje predočuju ta zviježđa, je¬ 
su pola ljudi pola životinje, a sličnost 
lika, što su ga markirale zvijezde i 
onoga, koji su morale po tadašnjem 
mišljenju pretstavljati, u mnogo slu¬ 
čajeva potpuno se izgubila. Naš 
Šporpion se u to doba pretvorio u 
neko čudovištei; donja polovica ti¬ 
jela je ostala škorpionova, no gornju 

su dodijelili nekomu čovjeku-bogu. bo i ljudska puzavost, zašto nam 

ali tako, da su mu ipak ostavili šti- opet Škorpion daje sjajan primjer, 

paljke, to opasno oružje, bez koje- Između ostaloga se Vergil pita, 



ga se jamačno ne bi mogao »održati hoće li se Caesar Octavianus poja- 

na nebu«. Ovo su postigli vjersko viti jednoga dana među zvijezdama 

neznanje i moć kralja-boga. No u i zasjati kao nova zvijezda. Nije on 

istoj mjeri je kraljeve dizala na ne- bio u neprilici ni za mjesto na ne- 

bu, jer Škorpion i onako već steže 
svoje štipaljke, da između sebe i 
Djevice načini cezaru mjesto na ne¬ 
bu. To i novac, na kojem su kraj 
kraljeva liika bili naslikani Sunce, 
Mjesec ili zvijezde, pokazivali su 
tada, a i još dugo poslije, nato, da 
veliki svjetovni vladari za sebe drže, 
da su božanskoga porijekla. 

Sitno je i mnogima nepoznato zvi¬ 
ježđe sjeveroistočno od Orla. To je 
Delfin. U njemu nema znamenitijih 
objektata, ali ga ipak nije teško za¬ 
paziti, jer se smjestilo u kraju, gdje 
nema jačih zvijezda, pa izgleda kraj 
Kumovske Slame kao otok kraj ve¬ 
likoga kopna. Najsjajnije zvijezde 
ovoga zviježđa, od kojih je jedna 
treće, a tri su četvrte prividne veli¬ 
čine, čine geometrijski dobro pozna¬ 
ti lik romba. 

Bilo je to oko 620 godine prije Kri¬ 
sta, kad je korintski kralj Perijandar 
poslao Ariona, pjevača i majstora na 
harfi, u Italiju, da se tamo natječe 
s drugim pjevačima. Natjecanje je 
bilo u Tarentu, a Arion izađe kao 
pobjednik. Bogato nagrađen, vraćao 
se lađom u Korint. Mornari odluče, 
da ga na putu ubiju, te da se na taj 
način dočepaju njegova blaga. Apo¬ 
lon dojavi to u snu Arionu, te on 
zamoli suputnike, da smije još jed¬ 
nom igrati i pjevati, odlučivši u sebi, 
da će se nakon toga sam ubiti. Dok 
je on na palubi pjevđo, skupili su 
se oko broda dupini, a kada je Arion 
na kraju pjesme skočio u more, uzme 
ga jedan dupin na leđa i odnese do 
rta Taimira, odakle se pješice zapu¬ 
ti u Korint, kamo je stigao prije 
mornara. Mornare je kasnije korint¬ 
ski kralj dao razapeti na križ, a du¬ 
pin je u znak zahvalnosti smješten 
na nebo. 

Osobite pojave u sunčevu sustavu 
su ove: 

a) u srpnju: 

U konjunkciji s Mjesecom su Ve¬ 


nera 4 u 14 sati, Mars 6 u 23 sata, 
Merkur 7 u 3 sata i opet Venera 31 
u 22 sata. 7 u 19 sati je Merkur u 
afelu, 23 u 2 sata ulazi Sunce u znak 
Lava. 29 postizava Venera najveći 
sjaj. 

b) u kolovozu: 

U konjunkciji s Mjesecom su Mer¬ 
kur 2 u 18 sati, Mars 4 u 15 sati i 
Venera 29 u 21 sat. Merkur se 10 u 
16 sati nalazi u najvećoj zapadnoj 
elongaciji, a 20 u 9 sati stiže u peri- 
hel. 26 u 2 sata je Mars u afelu, a 30 
u 10 sati je Mars u konjunkciji sa 
Suncem. 

c) u rujnu: 

U konjunkciji s Mjesecom su Mer¬ 
kur 2 u 4 sata, Mars 2 u 6 sati i opet 
Mars 30 u 21 sat. 2 u 24 sata je Mer¬ 
kur u konjunkciji s Venerom, a Ve¬ 
nera se 6 u 5 sati nalazi u najvećoj 
zapadnoj elongaciji. 

23 u 6 sati ulazi Sunce u znak Va¬ 
ge, što znači početak jeseni. 

J. Golubić 

Bolest aviatičara. Visinsku bolest 
opisao je A. B o r e 11 i još u god. 
1671. Kasnije visinska bolest bila je 
proučavana od mnogih liječnika i fi¬ 
ziologa, ali je ona istom zadnjih dece¬ 
nija, u vezi s naglim razvitkom aviacL 
je, dobila naročiti značaj i interes. 

Razumljivo je, ako je visinska bo¬ 
lest u staro doba bila rijetka, te se 
opažala samo u izuzetnim pojedinim 
slučajevima, da je sada, kad je penja¬ 
nje na velike visine postalo obična 
pojava, posve prirodno, da se bolesti 
izazvane promjenom atmosfernog pri¬ 
tiska pojavljuju mnogo češće. Osim 
toga izmedju tromog penjanja pješice 
i uzleta i spuštanja sa brzinom od ne¬ 
koliko stotina kilometara na sat po¬ 
stoji velika razlika. Radi toga je vi¬ 
sinska bolest dobila neke forme i sim- 
ptone, koji daju pravo govoriti o po¬ 
sebnoj bolesti aviatičara. 

Herlitzka razlikuje: bolest vi- 

sina, bolest spuštanja i bolest dugog 
letenja. 

Prvi simptomi visinske bolesti po¬ 
javljuju se već oko 1500 m nadmor¬ 
ske visine. Oni su ispočetka neznatni. 
Opažaju se samo neke promjene u di¬ 
sanju i radu srca. Oko 2000 m opaža¬ 
ju se šum u ušima, smanjenje sluha, 
suhost u ustima. Pojavljuje se lagana 
glavobolja, koja blizu 4000 m postaje 
veoma jaka. Osjeća se hladnoća, koja 
kao iglom bode nepokrivene ruke i 
lice. Uspored sa penjanjem razvijaju 
se vrtoglavica, žgaravica i meteori- 
zam. Oko 5000 m osjeća se nestašica 
zraka, disanje postaje sve brže. Lice 
pocrveni. Ovo crvenilo prelazi i u 
cianotičnu boju. Katkad se pojavljuje 
nadražaj na povraćanje ili baš samo 
povraćanje, gubitak orijentacije. Na¬ 
staje neko sanljivo stanje, kretnje 
postaju nervozne, teške, i napokon 
može da nastane koma i smrt. 

Još davno držao je Paul B e r t, da 
se visinska bolest razvije poradi ne¬ 
stašice O 2 u krvi. M o s s o je pak 
utvrdio, da ne samo nestašica O 2 već 
i nestašica CO 2 ima presudnu ulogu 
u promjenama, do kojih dolazi u ži¬ 
vom organizmu. M o s s o je svoje mi¬ 
šljenje dokazao mnogobrojnim ekspe¬ 
rimentima. Poznat je njegov pokus 
s majmunom, koji se nalazio u jednoj 
specijalnoj komori u stanju potpune 
prostracije (iznemoglosti). Majmun ni¬ 
je reagirao na velike količine kisika, 
ali bi odmah došao k svijesti, čim bi 
u komoru pustili malu količinu CO 2 . 

Na žalost i praksa je nesumnjivo do¬ 
kazala ispravnost teorije M o s s o-a: 
u historiji uzduhoplovstva zabilježeno 
je penjanje na visinu od 8600 m, kad 
su dvojica letača platili ovo nastoja¬ 
nje za rekordom svojim životima upr- 
kos upotrebi čistoga kisika. U dru¬ 
gom slučaju dva Nijemca S u r i n g i 
B e r s o n onesvijestili su se uza sav 
kisik na visini od 10.000 m, te su do¬ 
šli k sebi istom pri spuštanju, kad su 


dospjeli na visinu oko 6000 m. 

Bolest spuštanja opisali su Cru- 
chet i Moulinierjoš u god. 191L 
Ako se spuštanje izvodi srednjom br¬ 
zinom, pilot osjeća samo šum i neki 
pritisak u ušima. Ako je pak spušta¬ 
nje preveć naglo, ove se pojave po¬ 
jačavaju: pojavljuju se zujanje i bo¬ 
lovi u ušima, smušenost i gubitak ori¬ 
jentacije. Pojavljuju se akutni bolovi 
u predjelu srca, ubrzano bilo, crve¬ 
nilo lica, glavobolja, sanljivo stanje, 
koje može da se pretvori u sinkopu. 
Ovaj moment vrlo je opasan za pilo¬ 
ta. Panter i Anderson citiraju 
nekoliko slučajeva, gdje se nesreća 
dogodila samo zbog toga, što je pilot 
prilikom spuštanja izgubio svijest. 
Treba spomenuti, da se slični simpto¬ 
mi pojavljuju i prigodom spuštanja 
pješaka sa visokih planina. U Južnoj 
Americi u Andama ovaj kompleks 
simptoma odavno je poznat u narodu 
pod imenom: »Puna de la bayada.« 

Kompleks simptoma bolesti spušta¬ 
nja sastoji iz lokaln— i općih pojava. 
Lokalne pojave — bolovi, zujanje u 
ušima — zavise od razlike unutrašnjeg 
i vanjskog pritiska na bubanjsku op¬ 
nu, dok su pojave općega karaktera- 
stenokardija 1 ), tahikardija 2 ), nesvjesti¬ 
ce i t. d. — vezane, kako to tumači 
Herlitzka, uz iritaciju unutrašnjeg 
uha, što djeluje na simpatički i para- 
simpatički nervni sistem, zbog čega 
nastaju vazokonstrikcija 3 ) i vazodila- 
tacija 4 ) sa promjenom krvnog priti¬ 
ska, pojačana peristaltika, pojačano 
znojenje, gubitak osjećaja ravnoteže 
i t. d. 

Bolest dugog letenja — aeroneuro- 
za — očituje se u besanici, mentalnoj 
umornosti, gastričnim poremećajima, 
bolovima u želucu, proljevu, nepravil- 


4 ) oboljenja srčanog mišića 

2 ) ubrzano kucanje srca 

3 ) suženje krvnih sudova 

4 ) proširenje krvnih sudova. 


nom radu srca, hipotoniji (umanjenoj 
napetosti tkiva). 

Armstrongje od 165 pregledanih 
aviatičara, od 22 do 50 god. kod le¬ 
tenja od 400 do 5600 sati pronašao 
18 slučajeva tipične aeroneuroze. 
Armstrong smatra, da su glavni 
uzroci ove bolesti: nesretni slučaji, 
intoksikacija CO, nestašica O 2 , inha¬ 
lacija čistog kisika i emocionalni fak¬ 
tori. 

Cruchet, Moulinier i Tasa 
drže, da pojava aeroneuroze zavisi u 
glavnom od dva uzroka: jakog fizičkog 
napora i jakog mentalnog napora. I 
jedno i drugo stvaraju preduvjet za 
potpunu fizičku i psihičku iscrplje¬ 
nost. Razvija se astenija (slabost) sr¬ 
ca, koja se subjektivno očituje u ja¬ 
kom stepenu umornosti, a objektivno 
— u sniženju krvnog priitska, kao re¬ 
zultat slabosti srčanog mišića. Psihič¬ 
ka astenija '(iscrpljenost) zavisi u 
mnogom i od ovih fizičkih promjena, 
i od prekomjernog iskorišćavanja psi¬ 
hičkih snaga. 

Treba još spomenuti i djelovanje 
velikih brzina. Još od prvih dana avi- 
acije bilo je opaženo, da zbog velikih 
brzina nastaju poremećaji u funkci¬ 
jama organizma. To su poremećaji 
psihičke sfere i znatne promjene u 
cirkulaciji krvi: crvenilo lica, osjećaj 
praznine u glavi, bolovi u trbuhu, če¬ 
sto gubitak autokontrole i koordina¬ 
cije. Nagla promjena brzine stvara 
prave uzdušne udarce »chocs aeri- 
ens«, koji djeluju poglavito na orga¬ 
ne trbušne duplje i grudnoga koša, 
pritiskujući opornjak (mesenterium) i 
sunčani splet. G e m e 11 i je pokazao, 
da se s naglom promjenom brzine po¬ 
javljuju ubrzanje bila (do 120—170), 
hipertonija (do 180), i ubrzanje disa¬ 
nja {do 40). Ove su pojave veoma 
kratkotrajne i prolaze sa stabiliza- 
zacijom brzine. 

Savremeni rekordi visine (blizu 
15000 m) i brzine (oko 800 km na sat) 


mogli su biti postignuti, zahvaljujući 
ne samo savršenstvu savremenih avi¬ 
ona, već i znanstvenom proučavanju 
uvjeta, u kojima se organizam nala¬ 
zi na velikim visinama i kod vrlo ve¬ 
likih brzina. Ova proučavanja stvori¬ 
la su mogućnost konstrukcije speci¬ 
jalnih aparata, koji do izvjesne mje¬ 
re sprečavaju štetno djelovanje pome, 
nutih faktora. 

Dr Boris Kakuškin 

Hemofilija. Uzrok ovoj bolesti nije 
poznat. Češće dolazi kod nordijskih 
rasa. Nasljednja je. Pojavljuje se sa¬ 
mo kod muškoga spola. Žene prenose 
dispoziciju na muževe, ali ostaju 
zdrave. O skrivenoj hemofiliji kod 
njih ne može se govoriti, jer im ne¬ 
dostaje glavni znak bolesti, a to je 
produžena grušavost krvi. 

Bolest se javlja često već iza ot- 
stranjenja pupkovine. No u glavnom 
se javlja u vrijeme, kad dijete proho¬ 
da. Doživi li muški član opterećene 
obitelji 20 godina bez većega krva¬ 
renja, to se kod njega može isklju¬ 
čiti hemoifilija. 

Život hemofilika je žalostan. Sva¬ 
ka mala ranica na pr. kod brijanja, 
čišćenja zuba, kakve najmanje opera¬ 
cije i t .d. izazove jako i često smrt¬ 
no krvarenje. U potkožnom tkivu i u 
mišićima nastaju već zbog jačih kret¬ 
nja teška krvarenja. Ona se polaga¬ 
no resorbiraju, ali ostavljaju iza se¬ 
be neuralgije. Krvarenje može nasta¬ 
ti i u druge organe (crijeva, mozak, 
pluća, bubrege, oči i uho). Za hemo- 
filiju je karakteristično krvarenje u 
zglobove bilo spontano ili iza ne¬ 
znatnih povreda. Najčešće se pojavi 
krvarenje u koljenu. Posljedice takvih 
krvarenja su teške. Ostali nalaz kod 
hemofilika je normalan. Jetra i sle¬ 
zena nisu povećana, Krvna slika je 
osim nešto manjega broja crvenih krv¬ 
nih tjelešaca gotovo normalna. Naj- 
glavniji znak bolesti je produženo 

zgrušanje krvi. Krv hemofilika sadr¬ 
žava sve elemente potrebne za zgru¬ 
šanje, koje je produženo zbog na¬ 
zočnosti supstancije, koja ga spre¬ 
čava. Dok se kod normalnog čovjeka 
zgruša krv najkasnije za 25 minuta, 
to kod hemofilika traje i po nekoliko 
sati. Bolest ima periodički tok. Po¬ 
slije dugotrajnog krvarenja nastane 
neko vrijeme mir. Kod nekih bolesni¬ 
ka se bolest lokalizira na pojedini or¬ 
gan. Osim teške hemofilije postoji i 
laka, koja se javlja samo kod opera¬ 
tivnih zahvata. Prognoza bolesti je 
nepovoljna. Kakvo zaposlenje boles¬ 
nika nije moguće. 90% bolesnika umi¬ 
re do 20 godine. 

Liječenje ima slabog uspjeha, a sa¬ 
stoji od konjskoga seruma kalcijevih 
preparata, vitamina i rentgena. 

Dijagnoza hemofilije je laka. Za¬ 
mjena je moguća samo sa hemogeni- 
jom. Razlikovanje je lako, jer ona 
dolazi pretežno kod žena u vezi sa 
genitalnim ciklusom. (Referat prema 
Češkom prakt. liječ.) Dr J. Š. 

Pronalazak termometra i njegova 
upotreba u različite svrhe nije na¬ 
stala od jedanput. Trebalo je mnogo 
stotina godina, dok je čovječanstvo 
došlo do ovoga na prvi pogled jedno¬ 
stavnog instrumenta. H e r o n iz Ale- 
ksandrije (u II vijeku) prvi je opazio, 
da se odredjena količina uzduha širi 
kod grijanja i vraća u prvobitni volu¬ 
men kod hladjenja. 

Na temelju Heronovih opažanja 
Porta u god. 1606 i Cornelius Dr eb- 
b e 1 u god. 1628 konstruirali su apa¬ 
rate u formi retorta, gdje se zorno 
prikazivao Heronov fenomen. Ali ni 
Porta ni Drebbel nisu mislili na 
neku praktičnu primjenu svojih apa¬ 
rata. Prvi termometar za praktičnu 
upotrebu izradio je Santorio (1562 
—1636). Njegov termometar bila je 
cjevčica napunjena vodom. Cjevčica 
je imala crtice, koje su pokazivale 


stupnjeve. Accademia del Cimento u 
Firenci u god, 1657:—68 izradjivala je 
termometre Santoria, ali ih je punila 
špiritom. 

U god. 1693 Renaldini gradirao 
je termometarsku skalu na temelju 
tačaka ključanja i smrzavanja vode. 

Modernu formu, koja je u upotrebi 
i danas, dao je termometru Nijemac 
Fahrenheit (1686—1763). Njegova 
skala rabi se i sada u svim engleskim 
zemljama. Kasnije su izradili svoje 
skale Reaumur (1683—1757) i C e 1- 
s i u s (1701—1744), A tek u drugoj 
polovini XIX vjeka pojavio se E h r- 
1 e-ov maksimalni termometar. 

Mnogo je trebalo vremena, dok je 
termometar ušao u svagdašnju praksu 
za mjerenje temperature bolesnika. 

B o r e 11 i god. 1681 prvi je mjerio 
temperaturu srca i drugih unutrašnjih 
organa životinja i ustanovio, da ona 
ne prelazi 40°. 

Boerhaave (1663—1738) upozo¬ 
rio je na važnost povećanja tempera- 
ture kod različitih oboljenja. 

Van Swieten (1700—1772) pro¬ 
učavao je sa termometrom Fahrenhei- 
ta temperature zdravih i bolesnika, 
a Antonio Rolandson Martin 
ustanovio je, da temperatura zdravog 
čovjeka varira izmedju 36° i 37°, dok 
se može kod nekih bolesti popeti i 
do 42°. 

Blagden, Moscati, Hunter 
utvrdili su, da temperatura čovjeka i 
toplokrvnih životinja ne zavisi od 
temperature sredine. 

U početku XIX vijeka upotreblja¬ 
vali su termometar za mjerenje tem¬ 
perature bolesnika već mnogi liječni¬ 
ci (R e c a m i e r, Hoifeland, A n- 
dral i dr.), a Roger i kasnije i 
Wunderlich, mogli su zapisati 
temperaturne krivulje kod pojedinih 
bolesti. 

Katranisanje cesta, čađa i rak plu¬ 
ćiju. U novije vrijeme pokušava se 
eksperimentalnim putem riješiti pita¬ 


nje, da li je katranisanje cesta i obi¬ 
lje čađe u zraku gradova uzrok, što 
se rak plućiju javlja sve češće. 
Kling, Samssonow i Heros 
objavili su (1938.) poKuse, koje su iz¬ 
veli na 60 miševa. Oni su kožu tih 
miševa mazali kroz 8 mjeseci 2 put 
na tjedan sa uljem destiliranim kod 
75—100° C iz katrana. Od mazanih 
životinja 23 preživjele su ovo maza¬ 
nje 50 tjedana i od ovih 13 ih je obo¬ 
ljelo od raka plućiju. Kod toga nije 
bilo nikakvih promjena na namazanoj 
koži. Aktivni princip ovoga ulja bio je 
benzopyren. Prema tome lako ulje 
može izazvati rak plućiju i bez pret¬ 
hodne promjene kože. Seelig i Be¬ 
ni g n u s izložili su miševe, koji su 
potjecali iz plemena otpornog prema 
raku, udisanju čađe kroz 10 mjeseci 
(1938.). Unatoč tome, ,što su pluća 
tih životinja poslije pokusa bila puna 
čađe, nijedna ipak nije oboljela od 
raka. Naprotiv u jednom prijašnjem 
eksperimentu (1936.) dobilo je pod 
jednakim prilikama 8% miševa rak 
plućiju. Ovu razliku pripisuju autori 
dijelom vrsti čađe, koja je upotreb- 
ljena, naime da čađa sa grubljim par- 
tikulama prije izaziva rak nego čađa 
sa mekanim partikulama, a dijelom 
je pripisuju prirodnoj predispoziciji 
pojedinih obitelji miševa za stvaranje 
raka. Kling, Samssonow i He¬ 
ros dokazali su (1939.), da katran, ko¬ 
jim se mažu ceste sadržava prosječno 
0,4—0,6% benzopyrena. Ovaj benzo- 
pyren nalazi se također u prašini, ko¬ 
ja se stvara površnim struganjem ka- 
tranisane ceste kod prometa, te tako 
dolazi u pluća. Prema tome bilo bi 
potrebno, da se za katranisanje cesta 
upotrebljava katran, koji ne sadržava 
benzopyren, jer je poznato, da upra¬ 
vo benzopyren ima svojstvo, da iza¬ 
ziva rak. J. Korbler 

Alkohol, pušenje i Tak. Engleski 
statističar A. Newsholme istraži¬ 


vao je statistički, da li je uživanje al¬ 
kohola u vezi sa velikom smrtnosti od 
raka. Istraživanja se odnose na ljude, 
koji su prošli 25. godinu života. Od 
43.521 abstinenata umrlo je 47 od ra¬ 
ka, dok je *od 40 003 neabstinenata 
umrlo njih 78 od raka. Međutim kod 
istraživanja, koja se odnose na utje¬ 
caj alkohola treba uzeti u obzir či¬ 
njenicu, da ima mnogo ljudi koji su u 
mlađim danima abstinenti, a kasnije 
prestanu to biti, dok je obratno rje¬ 
đe. Ako to ne uzmemo u obzir, mo¬ 
žemo doći do pogrešnih zaključaka. 
Tako A. Newsholme navodi re¬ 
zultate ispitivanja organiziranog od 
British Medical Association. Ova ispi¬ 
tivanja dovela su do rezultata ,da po¬ 
svemašnji abstinenti umiru prosječno 
u 51. godini života, dok oni koji re¬ 
dovno umjereno uživaju alkohol, umi¬ 
ru sa 63 godine, a teški alkoholičari 
umiru prosječno sa 59 godina! Ovaj 
paradoksni rezultat je posljedica či¬ 
njenice, da teški alkoholičari postaju 
ljudi tek u starijim godinama života. 
Na isti način bismo morali doći do 
zaključka, da niži činovnici umiru u 
mlađim godinama života, a viši činov¬ 
nici da umiru u starijim godinama! 
Da izbjegnemo sličnu pogrešku kod 
statistike o utjecaju uživanja alkoho¬ 
la na rak, moramo uzeti u obzir ži¬ 
votno doba promatranog ljudstva. Rak 
je bolest, koja se javlja pretežno kod 
starijih ljudi, te već prema tome mo¬ 
ra biti češća kod alkoholičara nego 
kod abstinenata. Stoga je N e w s - 
h o 1 m izračunao na osnovu gornjih 
podataka, koliki će biti broj od raka 
umrlih među abstinentima i među ne- 
abstinentima u grupi ljudi, u kojoj su 
pojedina životna doba onako raspore¬ 
đena, kao što su životna doba raspo¬ 
ređena kod cjelokupnog pučanstva te 
zemlje, tj. Engleske, u kojoj se istra¬ 
živanje provodi. Izračunao je, da bi 
među milijun abstinenata ovako sa¬ 
stavljenih obzirom na životno doba 

bilo 949,2 umrlih od raka, a na jedna¬ 
ki standard milijun neabstinenata da 
bi otpalo 1340.8 umrlih od raka. Pre¬ 
ma tome smrtnost od raka kod stan¬ 
dard milijuna pučanstva iznosi 0.95 za 
abstinente, a 1.34 za neabstinente. 
Ako dakle uzmemo, da su grupe lju¬ 
di, koje su izvrgnute riziku i koje is,- 
stražujemo obzirom na životno doba 
jednako sastavljene, ipak je smrtnost 
od raka veća kod onih, koji uživaju 
alkohol. Ali treba naglasiti, da je na¬ 
đena razlika dosta mala i ne opravda¬ 
va odveć dalekosežne zaključke. 

Opažanja na bolesnicima ne govore 
u tom smislu, da bi alkoholičari češće 
obolijevali od raka nego abstinenti. 
Više ima opažanja, koja upućuju na 
to, da jaki pušači češće obolijevaju od 
raka nego nepušači. Međutim A. 
Newsholme navodi, da na osno¬ 
vu statističkih podataka nije mogu¬ 
će dosad stvoriti o tome pitanju neke 
zaključke, jer ne raspolažemo još sa 
dovoljno sigurnih podataka. Kad bi¬ 
smo poznavali broj pušača i nepuša- 
ča u sastavu pučanstva, i to u sasta¬ 
vu pučanstva korigiranom obzirom na 
spol i životno doba, te zatim broj 
oboljenja od raka u pojedinim ovim 
grupama, tek onda mogli bismo stva¬ 
rati zaključke. Dr Juraj Korbler 

Biljna palentologija. Kako je po¬ 
znato, palentologija je nauka, koja 
se bavi izučavanjem živih bića, koja 
su u toku Zemljine povijesti nasta¬ 
vala Zemlju i čije okamenjene ostatke 
tzv. petrefakte ili fosilije 
(okamine) nalazimo u slojevima Zem¬ 
ljine kore. Paleontologija dijeli se već 
prema građi, kojom se bavi, u živo¬ 
tinjsku paleontologiju ili p a 1 e o- 
zoologiju i biljnu paleontologiju, 
koja se još zove paleofitolo- 
gija i paleobotanika. 

0 biljkama, koje su se nalazile u 
prijašnjim periodama Zemljine povi¬ 
jesti, vrlo je nepotpuno naše znanje, 


jer se od njih fosilno sačuvao bez 
sumnje samo jedan vanredno malen 
dio, pošto uslovi za održanje biljaka 
nisu ni izdaleka bili tako povoljni 
kao uslovi za održanje životinja. Zbog 
toga biljna paleontologija i nije u 
stanju da postavi neki suvisli nego 
samo manjkavi slijed biljaka, koji se 
odvijao u prošlosti naše Zemlje. Uza 
sve to dade se na osnovu oskudnih 
ostataka raspoznati ovaj razvoj: 

Fosilne biljke pojavljuju se naj¬ 
prije u siluru, i to su bile alge (Teo¬ 
retski moramo staviti pojavljivanje 
biljaka daleko prije kambrija). 

U devonu pridružile su se algama 
i papratima lepidodendroni, kalama- 
rije i kordaitaceje. 

U karbonu, koji je razmjerno vrlo 
bogat biljnim ostacima, pridružile su 
se dosad spomenutom bilju sigilarije, 
sfenofilaceje i meduloze. 

U permu su se dalje pojavile prave 
konifere i cikadaceje; pod kraj perma 
iščezavaju posve ili gotovo posve ka- 
lamarije, lepidodendroni, sigilarije i 
sfenofilaceje, koje su prije domini¬ 
rale. 

U triasu pojavljuju se ekvisetaceje, 
ginkgoaceje i bonetiaceje. 

U juri vrlo su brojne cikadaceje i 
konifere. 

U kredi se pojavljuju prve javno- 
cvjetke u različitim oblicima, koje 
pripadaju otprilike u istom omjeru 
monokotiledonama i dikotiledonama 
(Palme već u donjoj kredi). 

U terciaru počinje se razvijati bo¬ 
gatstvo dikotiledona. U eocenu i oli- 
gocenu nalaze se u Evropi (također 
u sjevernoj) još tropske i subtropske 
forme (palme, Dracaena , Smilax, lau- 
raceje i druge). Flora oligocena Ev¬ 
rope sjeća na današnje flore Istočne 
Azije i Sjeverne Amerike. U miocenu 
i pliocenu nestaju sve većma zastup¬ 
nici tropske flore; cikadaceje posve 
iščezavaju iz Evrope, a palme su se 
povukle u Južnu Evropu. U isto vri¬ 


jeme sve više su se ispoljavala car¬ 
stva flore i područja flore sadašnjo¬ 
sti, pri čemu je dakako glacialno do¬ 
ba diluvija imalo vrlo važan utjecaj. 

Najveće i najmanje ptice naše fa¬ 
une. I onome, koji se baš ne bavi 
mnogo pticama, odmah padaju pri 
pomisli na najveće ptice na pa¬ 
met, ptice grabljivice, osobito 
orlovi, o kojima smo još za dje¬ 
tinjstva slušali, da su oni kraljevi 
ptičjega svijeta. Međutim baš sami 
orlovi (Aquilinae), i ako ima me¬ 
đu njima velikih vrsta (kao suri orao, 
carski orao i orao ribar), koji u odra¬ 
slom stanju raskriljeni mjere i preko 
2 m, ipak ne drže prvenstvo ptičjega 
svijeta u veličini. Ono pripada supo¬ 
vima ili strvinarima (Vulturi- 
dae) ikostoberima (Gypaetidae), 
i to bjeloglavom supu (Gyps 
fulvus Gmel.) i kostolomu, Gyps 
aetus barbatus L i n n e). 

Dimenzije su ove: 1) bjeloglavi sup: 
dužina tijela 1,12 m, širina 2,56 m, 
duž. krila 68 cm, duž. repa 30 cm; 2) 
kostolom: dužina tijela 1—1,15 m, ši¬ 
rina 2,40—2,67 m, duž. krila 79—82 
cm, duž. repa 48—55 cm. 


V I J 

Glavna godišnja skupština Hrvatskog 
prirodoslovnog društva. Donosimo z a- 
p i s n i k 49. redovne glavne skupštine 
Hrvatskog prirodoslovnog društva u 
Zagrebu, održane dne 21. travnja 1940. 
od 10 h—12 h u Fizikalnom zavodu 
sveučilišta, Marulićev trg 19. 

Predsjednik prof. dr. Stj. Š k r e b po¬ 
što je utvrdio, da je prisutan dovoljan 
broj članova, otvara skupštinu. Zahva¬ 
ljuje prof. dru V. V r k 1 j a n u, u čijoj 
se predavaonici održava skupština, za 
susretljivost, ističući žalosnu činjenicu, 
da Društvo još uvijek uza sva nastoja¬ 
nja nema svojih prostorija. Dobivanje 


Iz ovih podataka se vidi, da je naj¬ 
veća naša grabljiva ptica upravo k o- 
stolom, ali on nije i najveća ptica 
naše faune, nego je to kudravi 
n e s i t (P^lecanus crispus B r u c h), 
koji ima ove dimenzije: totalna duži¬ 
na 170—180, širina 290, duž. krila 75, 
duž. repa 20 cm. 

Najmanjom pticom naše faune drže 
palčića (Troglodytes troglodytes 
Linne), koji se radi svoje malešno- 
sti još zove i krvavi zalogaj, 
ali od palčića nisu veće ni neke 1 i- 
s t a r k e (vrste roda Phylloscopus) 
ni kraljići (vrste roda Regulus) 
jer se njihova totalna dužina tijela 
kreće kao i palčićeva između 9 i 10 
cm. Razliku čine jedino dužine krila 
i repa, koje su u palčića nešto manje 
(duž. krila 4,5, duž. repa 3,5 cm) od 
onih kod listarke i kraljića (duž. kri¬ 
la 5—5,4 ,duž. repa 3,8 cm). 

Najmanje ptice na svijetu su k o 1 i- 
b r i, i to vrste roda Chaetocercus 
Gr ay, naročito vrsta Chaetocercus 
bombus' G o u 1 d, koja je među njima 
najmanja, a dugačka je jedva 6,5 cm. 
Zbog toga je dobila svoje ime »bom¬ 
bus«, što znači »bumbar«. 

M. H. 


E S T I 

vlastitih prostorija imao bi biti jedan 
od najvažnijih ciljeva. 

Predsjednik prof. dr Stj. Š k r e b za¬ 
tim održava predavanje »Tumačenje 
prirodnih pojava«: 

Tumačenje prirodnih poja¬ 
va je zadaća nauke, a svrha je tome, 
da prirodne pojave razumijemo. Pod 
tim se opet prema definiciji fiziča¬ 
ra E. Ma eha krije vještina, da u 
raznim pojavama nađemo jednake, 
nama od prije poznate elemente, ta¬ 
ko da nam ti prirodni pojavi nijesu 
više novi ni tuđi; mi se osjećamo kod 
kuće, u poznatom svijetu, ove su 

nam pojave rastumačene. To je pro¬ 
ces prilagođivanja misli i predočaba 
događajima. 

Primjerima se to dalje pokazuje, a 
naročito ističu dvije glavne smjerni¬ 
ce u tom tumačenju, jedna po Ari¬ 
stotelu, koja je vrijedila u srednjem 
i novom vijeku do 17. stoljeća i uz 
nju, po Leukipu i Demokritu, atomi- 
stička, koja je ponovno uskrsnula, 
kad su se prirodne znanosti u 17. 
stoljeću stale razvijati. Danas je ta 
atomistička teorija glavni način tu¬ 
mačenja, pa je iz materije t. j. tijela 
prenesena i na energiju, jer si elek¬ 
tricitetu zamišljamo kao elektrone, 
a po Planku i toplina i svijetlo sa¬ 
stoji iz »kvanta«. Jedino još u me¬ 
hanici upotrebljavamo za tumačenje 
promjena spiritualno-religioznu riječ 
»silu«. 

Ti različiti ali malobrojni načini tu¬ 
mačenja morat će se dakako s vre¬ 
menom ujediniti, da nam dadu mo¬ 
gućnost, da cijelu prirodu »razumi¬ 
jemo«. 

Predsjednik predlaže, da se izabe¬ 
ru kao ovjerovitelji zapisnika gg. 
prof. ing. Alfons Kauders i prof. 
Milan Kovačevi ć. 

Prijedlog skupština prihvaća. 

Tajnik dr Josip Goldberg pod¬ 
nosi skupštini tajnički izvještaj o dru¬ 
štvenom radu u poslovnoj godini 
1939/40, koja obuhvata 11 mjeseci od 
21. V. 1939. do 21. IV. 1940. 

U tom je razdoblju odbor optirao 
kao člana odbora Mr. ph. dra Ibra- 
hima R u ž d i ć a, šefa kem. laborat. 
Merkurova sanatorija umjesto Mr. 
ph. Srećka Depedera, koji se od¬ 
selio iz Zagreba. 

Odbor je u ovoj godini održao 8 
plenarnih sjednica i izvanrednu glav¬ 
nu skupštinu. 

Broj članova je u ovoj godini na¬ 
rastao od 402 na 420. 

Umrlo je 6 članova: prof. Mile 
C i n d r i ć, član utemeljitelj, dr Mi¬ 


lan C r 1 e n j a k, primarni liječnik i. 
zdr. savjetnik, redovni član i član 
nadzornog odbora, pro'f. dr Vladoje 
Drapczynski, redovni član, Gu¬ 
stav H e i s z i g, zamj. ravn. Prve 
hrv. šted., redovni član, dr August 
Langhoffer, red. sveuč. prof. u 
m., počasni član, ing. Velimir S t i- 
a s n i, redovni član. 

Tajnik daje kratku karakteristiku 
znanstvenih i društvenih zasluga o- 
vih pokojnika, koji su komemorirani 
i u »Prirodi«. 

Predsjednik poziva skupštinu da 
oda počast pokojnicima (Slava im!). 

Sadanje stanje članova je ovo: po¬ 
časnih članova 4, dopisnih 2, ute¬ 
meljitelja po starim odredbama 13, 
utemeljitelja po novim odredbama 9, 
redovnih članova 392, svega 420 čla¬ 
nova. 

Tajnik zatim prikazuje rad odbora 
oko »Prirode« nakon preuzimanja ča¬ 
sopisa od zakupnika u vlastitu upra¬ 
vu; ova se vrši po Povjerenstvu 
za »Prirodu«, koje sastoji od blagaj¬ 
nika i još jednoga odbornika i ured¬ 
nika »Prirode«. Broj pretplatnika je 
u početku prividno padao poradi či¬ 
šćenja kartoteke od irealnih pretpla¬ 
tnika, primljenih od zakupnika. Ovaj 
se otpad dosta sporo naknađuje. Od¬ 
bor je u cilju povećanja broja pret¬ 
platnika poduzeo više akcija, tako 
prekoi »Hrvatskog učiteljskog doma«, 
»Liječničkog Vjesnika«, »Vijesti« 
Društva hrV. srednjoškolskih profe¬ 
sora, te zahvaljuje u ime odbora sta- 
leškim organizacijama učitelja, liječ¬ 
nika i srednjoškolskih profesora na 
susretljivosti. 

Broj primalaca »Prirode« je sada 
2550. Odbor je uz povoljnu cijenu 
nabavio za »Prirodu« cijelu količinu 
papira potrebnu do konca god. 1940. 
Od travanjskog broja je tisak »Pri¬ 
rode« prešao u Zagrebačku Privrednu 
štampariju. 

O uredničkom dijelu rada oko 


»Prirode« podnio je urednik g. prof. 
dr. M. H i r t z izvještaj odboru za g. 
1939. U ovoj je godini »Priroda« ima¬ 
la 43 suradnika i dopisnika, objavila 
je 38 članaka, 111 sitnih priloga i 
142 slike, a ostala je sadržajno vjer¬ 
na svojoj tradiciji. Uredništvo je uz 
pomoć članova stručnjaka odgovara¬ 
lo na nekoliko stotina pitanja bilo 
pismom, bilo u »Razgovorima«. Ured¬ 
ništvo dobivalo je 33 časopisa na 
poklon i u zamjenu. 

Odbor je, da da poticaja za jače 
gajenje prirodoslovne popularne lite¬ 
rature, raspisao nagradni natječaj za 
najbolji članak za »Prirodu«. Stiglo 
je 36 članaka, od kojih je nagrađeno 
pet. 

Izrađena su nova društvena pravi¬ 
la, koja su prihvaćena na izvanred¬ 
noj glavnoj skupštini 17. XII* 1939., 
odobrena od Banske Vlasti Banovi¬ 
ne Hrvatske u veljači, odštampana i 
razaslana svima članovima. Ova su 
pravila donijela mogućnost decentra¬ 
lizacije društvenog rada u podružni¬ 
cama i sekcijama, a stavljaju popu- 
larizatorski rad društva u prvi red. 

Sekcija za zaštitu prirode prenijela 
je svoj rad u »Povjerenstvo za zašti¬ 
tu prirode«, koje sada nakon stvara¬ 
nja Banovine Hrvatske ima biti na¬ 
novo imenovano. 

Za fenološki rad zainteresirala se 
Banska Vlast Banovine Hrvatske, pa 
je društvena fenološka sekcija pri¬ 
stupila pripremi tiskanica i naputka, 
za koje bi Banska Vlast u smislu je¬ 
dne predstavke Geofizičkog zavoda 
imala odobriti specijalnu novčanu 
pomoć. 

Odbor je uputio Banskoj Vlasti, 
odjelu za prosvjetu, predstavku u pi¬ 
tanju terminologije prirodnih znano¬ 
sti. 

Društvo je zastupano po svom 
predsjedniku sudjelovalo kod prire¬ 
daba u počast prof. dra Lavoslava 


R u ž i č k e prigodom njegova borav¬ 
ka u Zagrebu. 

Blagajnik dr. Marin Katalinić 
podnosi blagajnički izvještaj za go¬ 
dinu 1939. 

U godini«- 1939. iznosio je promet 
u gotovom novcu na društvenoj bla¬ 
gajni dinara 284.119,89, pa je pora¬ 
stao prema prometu u godini 1938 za 
224. 234,11 dinara. Ovaj porast pro¬ 
meta došao je poglavito odatle, što 
je društvo u godini 1939 ponovo pre¬ 
uzelo u svoje ruke poslije 7 godina 
upravu svoga časopisa »Priroda«. U 
navedenom novčanom prometu uz 
striktno društvene primitke i izdatke 
sadržani su i primici društvene bla¬ 
gajne iz prihoda »Prirode« i izdaci 
za »Prirodu«, izuzevši obračune upra¬ 
ve »Prirode« za tehničke poslove 
administracije, koji su iskazani u za¬ 
sebnom prilogu, 

Od navedenog novčanog prometa 
bilo je primitka din 121.187,29, izdat¬ 
ka din 162. 932,60. 

Prema tome su izdaci nadmašili 
primitke za din. 41. 745,31. Ova je 
razlika podmirena iz salda, kojim je 
društvena blagajna završila prošlu 
poslovnu, godinu, a koji 1 je iznosio 
din. 47.841,84, pa je tako godina 1939 
završena sa saldom 8.287,57 din. 

Taj se saldo sastoji od slijedećih 
stavaka: Saldo društvene ručne bla¬ 
gajne din, 1709,32, saldo ček. računa 
br. 33.677 din. 351, uložnica Gradske 
štedionice din. 3234,96, uložnica I. 
hrv. štedionice din 811,25, saldo 
ručne blagajne uprave »Prirode« din 
1611,04, saldo ček. računa br, 37.831 
din. 570— 

Spomenuto razmjerno veće pove¬ 
ćanje izdataka prema povećanju pri¬ 
mitaka došlo je s jedne strane odatle, 
što je društvo u prošloj poslovnoj 
godini izdalo godište 49—50 »Glas¬ 
nika«, pa su troškovi toga izdanja 
iznijeli 25.057,75 din. Drugi i glavni 

dio povećanja izdataka došao je od 
preuzimanja uprave »Prirod,©«- 

Učesnicima skupštine predan je ad 
circulandum na uvid račun potraži¬ 
vanja i dugovanja prema čekovnom 
računu kod Poštanske štedionice, 
račun dobitaka i gubitaka, razmjera 
imovine, pregled tromjesečnih i go¬ 
dišnjih primitaka blagajne, pregled 
tromjesečnih i godišnjih izdataka bla¬ 
gajne, zaliha književnih izdanja, pri¬ 
mitak V—XII 1939 blagajne uprave 
»Prirode«, izdatak V—XII 1939 bla¬ 
gajne uprave »Prirode«. 

5. ) Knjižničar dr Rikard K r a u s 
podnosi skupštini izvještaj o društve¬ 
noj knjižnici: 

Društvo je u fiktivnom posjedu bo¬ 
gate i vrijedne knjižnice, ali može 
njom tek dijelom raspolagati. Nešto 
se knjiga nalazi u Popovu tornju, a 
velik dio je spremljen u pojedinim 
prirodoslovnim zavodima našega sve¬ 
učilišta. Glavni je razlog toj žalosnoj 
činjenici, što društvo sve do danas 
još nema svojih prostorija. 

Nakon više godina obnovljena je 
opet izmjena društvenih izdanja s 
naučnim zavodima i društvima u na¬ 
šoj državi i u inozemstvu time, da je 
dotičnim institucijama poslano godi¬ 
šte 49—50 »Glasnika« na 106 različi¬ 
tih adresa, i to u Jugoslaviju na 17 
a u inozemstvo na 89 društava i za¬ 
voda naučnog karaktera. 

Dalje su pohvalnom inicijativom 
gospodina društvenog blagajnika uve¬ 
zana, i to dijelom i dva kompletna 
primjerka starih godišta »Prirode«, 
od kojih međutim društvo još nema 
potpuno godišta I., IV. i V. Ujedno 
su nabavljena i ostala vlastita izda¬ 
nja, koja još nije društvo posjedovalo. 

6. ) Predsjednik dr Stjepan Š k r e b 
priopćuje, da je odbor optirao radi 
pregleda završnih računa dra Šimu 
Čajkovca kao člana nadzornog 
odbora, budući da je jedan član nad¬ 
zornog odbora (dr C r 1 e n j a k umro, 


a drugi (R. Debeljak) boravi izvan 
Zagreba. 

Skupština opciju odobrava. 

7. ) Član nadzornog odbora dr. An¬ 
tun V r g o č podnosi izvještaj nad¬ 
zornog odbora o pregledu blagajni¬ 
čkog poslovanja za godinu 1939. Po¬ 
slovanje je nađeno u potpunom redu, 
pa predlaže, da skupština upravnom 
odboru podijeli razrešnicu. 

8. ) Predsjednik stavlja izvještaje 
na diskusiju. Niko se ne javlja za ri¬ 
ječ, te skupština podjeljuje upravnom 
odboru razrešnicu. 

9. ) iProf. dr Boris Z a r n i k predla¬ 
že, da se tajniku dru Josipu Gold- 
b e r g u i blagajniku dr Marinu K a- 
t a 1 i n i ć u izreče zapisnička zahva¬ 
la za osobito predani rad. 

Prima se. 

10. ) Predsjednik dr Stjepan Š k r e b 
iznosi prijedloge odbora za izbor po¬ 
časnih članova. Predlažu se za po¬ 
časne članove: dr Stanko H o n d 1, 
prof. fizike sveuč. u Zagrebu, dr La- 
voslav R u ž i č k a prof. kemije teh¬ 
nike u Ziirichu, Nobelov laureat, i 
dr Vladimir Varićak, prof. mate¬ 
matike sveuč. u Zagrebu. 

Predsjednik obrazlaže ove prijed¬ 
loge, dajući karakteristiku znanstve¬ 
ne ličnosti navedenih učenjaka. Pro¬ 
fesori dr H o n d 1 i dr V a r ić a k su 
k tomu još jedni od najstarijih člano¬ 
va društva. 

Prijedloge za izbor počasnih čla¬ 
nova prima skupština s aklamacijom, 
te su prema tome gore navedeni iza¬ 
brani počasnim članovima. 

11. ) Predsjednik dr Stjepan Škreb 
iznosi prijedlog odbora: 

U smislu §§ 9, 10 i 12 pravila pred¬ 
laže se da članarina redovnog člana 
bude 80 dinara godišnje, kao dosada, 
prinos utemeljitelja 1000 dinara, ako 
je fizička, 2000 dinara, ako je juri- 
dička osoba, ali da skupština ovlasti 
novi odbor, da može ove iznose za 
god. 1941 povisili, ako opće posku¬ 


pljenje to zahtijeva. 

12. ) Blagajnik dr Marin K a t a 1 i- 
n i ć iznosi skupštini na odobrenje 
otpisa ove stavke: 

Otpis 5% vrijednosti književnih 
izdanja radi oštećenosti din 724,25, 
otpis 10'% vrijednosti starog inven¬ 
tara 54,95 din, otpis 6,5% vrijednosti 
novog inventara 310,10 din. 

Skupština odobrava ove otpise. 

13. ) Predsjednik dr Stjepan Škreb 
predlaže da se kao skrutatori za iz¬ 
bor novog upravnog i nadzornog od¬ 
bora izaberu prof. Milan Kovače- 
v i ć i prof. Karlo K e m p n i 

Prima se. 

14. ) Tajnik predaje skrutatorima iz¬ 
borne listinei, koje su stigle u druš¬ 
tvenom lomotu. Skrutatori utvrđuju 
prema popisu članova članstvo poši- 
Ijača. Nakon skrutinija izvršenog 
prema § 41 pravila objavljuje pred¬ 
sjednik, da je predano svega 
125 glasovnica od kojih n a 
9 5 g 1 a, s o v n i c a nije predložena 
nikakva promjena listine predložene 
u smislu § 39 od odbora. 

Prema tome predsjednik progla- 
šuje, da je sa velikom većinom iza¬ 
bran slijedeći odbor: 

Predsjednik: 

Dr. Miroslav H i r t z, prof. šum. ak. 
u m. 

Odbornici: 

Dr. Ljudevit B a r i ć, priv. doc. kus¬ 
tos. min. petr. muzeja 
Dr Josip Goldberg, prof. opser- 
vator Geofizičkog zavoda 
Dr Mihovil Gračanin, red. prof. sve¬ 
učilišta 

Dr Marin Katalinić, prof. hon. 
nast. sveuč. 

Dr. Fran Kušan, asist. hon. nast. 
sveuč. 

Ante Obuljen, prof. dodijeljen 
Geofizičkom zavodu 
Dr Fran Š u k 1 j e, prof, hon. nast. 
sveuč. 

Dr Boris Z a r n i k, red. prolf. sveuč. 


Tima pridolaze odbornici ždrije¬ 
bom preuzeti iz starog odbora: 

Dr Juraj K 6 r b 1 e r, docent sveuč. 
Mr. ph. Dr Ibrahim R u ž d i ć, šef. 
kem. laborat. Merkurovog sanatorija 
Nadzorni odbor: 

Rudolf D e b e 1 j a k, ravn. osigur. 
zadr. »Croatia« 

Dr Stjepan Škreb, red. prof. sveuč. 

ravn. Geof. zavoda 
Dr Antun V r g o č, red. prof. sveuč. 

Novi predsjednik prof. dr Miroslav 
Hirtz kratkim govorom zahvaljuje 
skupštini na povjerenju, te izjavljuje 
da će sve svoje sile uložiti, da cilje¬ 
ve Hrvatskog prirodoslovnog društva 
ostvari u što većoj mjeri. 

Time se skupština zaključuje. 

Konstituiranje odbora Hrv. priro¬ 
doslovnog društva. Na prvoj sjednici 
novoizabranog odbora, održanoj 29 
travnja o. g. izabrao je odbor izme¬ 
đu sebe za potpredsjednika g. dra 
Mihovila Građanina, red. prof. 
sveučilišta, za tajnika g. dra Ljude¬ 
vita B a r i ć a, priv. docenta i kusto¬ 
sa mineraloško-petrografskog odjela 
Hrv. nar. muzeja, za blagajnika g. 
Antu O b u 1 j e n a, profesora na radu 
kod Geofizičkog zavoda, a za knjiž¬ 
ničara g. Mr. ph. dra Ibrahima Ruž- 
d i ć a, šefa kemijskoga laboratorija 
Merkurova sanatorija u Zagrebu. 

Novi član Hrv. prirodoslovnog dru¬ 
štva. Na posljednjoj sjednici upravno¬ 
ga odobra našega društva primljen 
je za redovnoga člana g. dr Mijo 
Martinčić, asistent veterinarsko¬ 
ga fakulteta {Zagreb, Savska cesta 
16). 

Ubijena velika droplja. Od g. I, 

Kukuljice iz Dubrovnika primili 
smo pismo ovoga sadržaja, datirano 
19 travnja o. g. 

»Čitajući u broju 4. Vašega časo¬ 
pisa u rubrici »Vijesti« noticu o ubi¬ 
jenoj velikoj droplji I (Otis tarda tarda 



Vijesti 


192 

Linne) palo mi je na pamet, da je 
ove godine i kod nas ubijen jedan 
primjerak iste ptice. 

Pticu je ubio član Saveznog Lo¬ 
vačkog Udruženja u Dubrovniku g. 
Pero Kristović iz Rožata (Rije¬ 
ka Dubrovačka) u Rijeci Dubrovačkoj 
u februaru ove godine, te ju je od¬ 
stupio g. Petru O r t o 1 a n i-u, pred¬ 
sjedniku S. L. U. u Dubrovniku. G. 
O r t o 1 a n i je pticu dao preparira¬ 
ti kod g. Karamana u Splitu, te je ta¬ 


ko taj primjerak ostao sačuvan u po¬ 
sjedu g. Ortolani-a. 

Prilažem Vam sliku toga prepari¬ 
ranog primjerka, čija je visina oko 
65 cm. 

Nadam se da će ova vijest korisno 
poslužiti Vašim opažanjima.« 

Napomena. Sliku na žalost ne 
možemo objaviti, jer nije najbolja, pa 
smo je zbog toga spremili u našem 
uredništvu kao autentičan dokaz do¬ 
laženja velike droplje u Dalmaciji. 


RAZGOVORI 


Mr ph. T. P. (Topusko). Pitanje; 
Molim Vas za savjet, kako bi se sa¬ 
svim mlade vidre mogle othraniti i 
zadržati na životu, dok malo ne od¬ 
rastu? Odgovor :Mlade vidre, uze¬ 
te iz gnijezda (legla) mogu se lako 
othraniti mlijekom i kruhom, ili tako, 
da se podmetnu kuji, koja ima štence 
ili mački, koja ima mačiće. Drugoga 
načina nema; tako se bar čita u svim 
monografijama o vidri. 

Pitoma vidra je vrlo draga životi¬ 
nja. Doskora nauči poznavati svoje¬ 
ga gospodara i slijedi ga svuda kao 
vjeran pas. Gotovo se radije privikne 
na mliječnu i biljnu hranu, nego na 
meso, a može da se i posve odvikne 
od riba, koje su joj inače glavna i naj¬ 
milija hrana. U Kini i Indiji dresiraju 
ribari pripitomljene vidre za ribolov, 
pa su vidre ribarima dragocjeni po¬ 
magači koji ili direktno hvataju ribu 
u vodi i aportiraju, ili je nagone u po¬ 
stavljene mreže. 

D. G. Š. (Blato na Korčuli). Pita¬ 
nje: Šaljem Vam priloženu pticu, ko¬ 
ju mi je danas jedan mješćanin do¬ 
nio, izjavivši, da ju je uhvatila ma¬ 


čka. Budući da nisam mogao sazna¬ 
ti, koja je to ptica, molim, da mi Vi 
to javite. — Odgovor: Radi se o 
običnoj vodenoj kokoški, koju 
narod još zove zelenoga ili žur- 
k a (Gallinula chloropus Linne), 
ptici stanarici naše faune, koja se 
može zateći kod nas u sva doba go¬ 
dine. 

I. M, (Split). Pitanje: Molim 
Vas, da mi po mogućnosti čim prije 
javite, kod koga bih mogao nabaviti 
knjigu »Ptice« od Davorina Trste¬ 
njaka. Također Vas molim, da mi 
javite, gdje bih mogao nabaviti kakvu 
knjigu na našem jeziku o cjeloku¬ 
pnom životinjstvu, naročito sa poda¬ 
cima o životu životinja. — Odgo¬ 
vor: »Ptice« od Davorina Trstenja¬ 
ka možete nabaviti kod Jeronimskog 
književnog društva, Praška 6, Trg 
Kralja Tomislava 21 ili u Antikva- 
riatu (knjižari) »Znanost«, Ivan Špo- 
ljarić, Draškovićeva ul. 4. Opširno će 
Vas uputiti u biologiju životinja 
Brehmovo djelo »Kako žive životi¬ 
nje«, izdanje Nakladne knjižare »Mi- 
nerva«, Zagreb, Praška 6. 


Vlasnik i izdavač: Hrvatsko Prirodoslovno Društvo u Zagrebu. — 
Urednik: Dr. Miroslav H i r t z. — Tisak Zagreb. Privredne Štamparije (J. Bora- 
nić), Margaretska ul. 1). — Za tiskaru odgovara J. Boranić, Mošinskoga ul. 5. 


Našim čitaocima. 

Starija godišta »Prirode« i knjige »Popularne Biblioteke« Hrvatskog Priro¬ 
doslovnog Društva prodajemo uz navedene cijene. Preporučujemo nabavku 
ovih knjiga, koje su trajne književne vrijednosti, male nabavne cijene, a kojih 
su zalihe djelomice već jako smanjene, tako da se poslije više ne će moći dobiti. 

Narudžba knjiga. 

P. n. 

Upravi „PRIRODE“ 

ZAGREBI 


Naručujem ove knjige: Pošt. pretinac 515 


Kom. 

Knjige 

Broširano 

Tvrdo 

uvezano 

Iznos: 


Flammarion: Posljednji dani ljudi 

15 




Fabre: Iz života kukaca ! 


14 



Fink: Razvoj živih bića 

15 




Fink: Nasljeđivanje 

13 

18 



Kačera: Naše nebo 

15 




Borel: Slučaj 

15 




Nordmanti: Einstein i svemir 

15 




Darvvin: Put jednoga prirodoslovca 

15 




Thompson: Lobo 

13 

18 



Delage-Goldsmith: Teorije o razvoju 


20 



Ivan Gjaja: Biološki listići 

10 




Ivan Gjaja: Pasteur 

3 




Dr. Željko Marković: 

Glavni pojmovi sferne astronomije 

5 




Kompletna godišta „Prirode* 





i iz godine 1936, 1937 

i i 1938 po 

60 




Pojedini brojevi „Prirode* 

iz godina 1933 do god. 1936 

6 




Ukupno: 





Uvjeti prodaje; 

Knjige se šalju pouzećem, ako se novac pošalje unaprijed na našu adresu ili 
uplati na ček. račun br. 37.831. 


Popusti; 

Do iznosa od 50 din zaračunavamo trošak i poštarinu din 10 

» 51—100 » šaljemo knjige franko, 

» 101—300 » » franko i dajemo 10% popusta, 

» 301—500 » » » » » # 20% » 

preko 500 » » » » 25% » 

Potpis i zanimanje: _ 

Mjesto i ulica: _ 

Datum: 




















Izdanja „Popularne biblioteke* 

Hrvatskog prirodoslovnog društva 


Nikola Fink : 

RAZVOJ ŽIVIH BIĆA 

160 strana, 82 slike. 

Sadržaj: Transformizam, Promjenljivost živih bića, Raznoličnost ži¬ 
vih bića, Raznoličnost vrsta, Promjene u geologijskoj prošlosti, Napučenost 
Zemlje, Građa životinja, Razviće životinja, Čovjek, Transformacija domaćih 
životinja. _ Dinara 15 

Dr . Oton Kučera; 

NAŠE NEBO 

160 strana, 101 slika, velika karta zvjezdanoga neba. 

Sadržaj: Opći pregled noćnoga neba. Zvijezde se gibaju. Noćno ne¬ 
bo svakog četvrtgodišta, Sunce, Mjesec i planeti na nebeskom svodu, Ku- 
movska Slama, Večernje zvjezdano nebo za sve mjesece u godini. 

dosad Dinara 19 
_ sada » 15 

Charles Darvoin : 

PUT JEDNOGA PRIRODOSLOVCA 

170 strana, 15 slika, sa portretom i kartom. 

Sadržaj: Tko je Charles Darwin? I. St. Jago — Capverdski Oto¬ 
ci, II. Rio de Janeiro, III. Maldonaldo, IV. Od Rio Negra do Bahia Blance, 
V. Bahia Blanca, VI. Od Bahia Blance do Buenos Ayresa, VII. Od Buenos 
Ayresa do Santa Fe, VIII. Banda Oriental i Patagonija, IX. Santa Cruz, Pa- 
tagonija i Falklandski Otoci, X. Ognjena Zemlja, XI- Magellanov Tjesnac, 
Klima južnih obala, dosad Dinara 20 

_ sada » 15 

jE. S . Thompson : 

LOBO 

124 strane sa ilustracijama. Osobito lijepa knjiga za zrelu omladinu. 

Pripovijesti iz životinjskoga svijeta, Lobo, Maca s bunjišta, Vinipeški 
vuk, Priča o bijelom sobu, Bjelko. Dinara 13 

Camille Flammamon; 

POSLJEDNJI DANI LJUDI 

110 strana, mnogo slika. 

Sadržaj: I. U budućnosti, II. Preobrazbe, III. Na vrhuncu, IV. Va- 
nitas vanitatum, V. Omegar, VI. Eva, VII. Posljednji dan. Epilog, Zaključna 
filozofska rasprava. dosad Dinara 20 

__ sada » 15 

J. H. Fabre: 

IZ ŽIVOTA KUKACA 

118 strana, 5 tabla i mnogo slika. 

Sadržaj: Veliko noćno paunče, Prutasti fratar, Njuh, Lov bogomolj- 
ke, Bogomoljkina divlja ljubav, Gnijezdo bbgomoljkino, Šturak poljski, Zri- 
kavac, Osa grabljivica. Dinara 14 

Ivan Gjaja : 

BIOLOŠKI LISTIĆI 

78 strana. 

Sadržaj: Dialog Nauke i Kulture. Osvitak života. Naučna umetnost. 
Energija u biologiji. Claude Bernard, Umne sposobnosti. Zagonetka smrti, 

_ Dinara 10 

Knjige bit će uskoro posve rasprodane. Kasnije ih uopće više ne ćete moći 
dobiti. Htjeli bismo, da se u prvom redu naši pretplatnici koriste osobito dobrom 
prilikom i da nabave ove lijepe knjige uz tako male cijene. 



